ועדת ביטחון הפנים, כנסת 24, פרוטוקול מספר 13, 2021-10-20 09:30

מירב בן ארי: בוקר טוב לכולם, אנחנו פותחים את ישיבת הוועדה.

מירב בן ארי: היום 20 באוקטובר 2021, י"ד בחשוון התשפ"ב.

מירב בן ארי: הנושא: הצגת התוכנית להתמודדות עם הפשיעה במגזר הערבי, בהשתתפות סגן השר לביטחון הפנים, חברי חבר הכנסת יואב סגלוביץ'.

מירב בן ארי: אני אגיד בדקה, כי הוועדה הזאת עוסקת ותעסוק, וסגלוביץ' כבר היה כאן והוא יהיה כאן עוד הרבה פעמים.

מירב בן ארי: זה בטח לא דיון ראשון, כבר עשינו דיון, ובטח לא אחרון.

מירב בן ארי: הוועדה בראשותי תלווה ותפקח על התוכנית הממשלתית לאורך כל הדרך.

מירב בן ארי: כמובן אני מקווה מאוד שנצליח למגר במהירות, אבל לא משנה, לאורך כל הדרך שהממשלה תעבוד, הכנסת תהיה כאן כמנגנון של פיקוח ובקרה.

מירב בן ארי: רק מילה אחת.

מירב בן ארי: הממשלה הזאת מגויסת.

מירב בן ארי: מגויסת בכל הכוחות כדי לטפל בפשיעה ולמגר את הפשיעה בחברה הערבית.

מירב בן ארי: הממשלה, וכמובן לצידה חברי הכנסת.

מירב בן ארי: האירוע הוא אירוע שמטלטל את כל מדינת ישראל.

מירב בן ארי: הוא בדרום, הוא בצפון, הוא במרכז, ואנחנו חייבים, חייבים כממשלה ובטח ככנסת, להבין שזה הנושא הכי חשוב היום במדינת ישראל.

מירב בן ארי: ביטחון פנים והביטחון של כל אדם להסתובב ולהלך חופשי ביישוב שלו, בעיר שלו, בכפר שלו, בלי שהוא ימצא את עצמו ירוי.

מירב בן ארי: זה הדבר הכי בסיסי, הזכות לחיים והזכות לביטחון.

מירב בן ארי: ולצערי, בתקופה האחרונה הזכות הזאת נפגעה בצורה קטלנית.

מירב בן ארי: ולכן, וטוב עשה, כבר ראיתי את התוכנית שלו, כבר ישבתי עם סגלוביץ', עכשיו הוא יציג אותה בפניכם, עשתה מדינת ישראל טוב – אחד, שהעמידה את זה בראש סדר העדיפויות, ושתיים שמינתה את סגלוביץ' כפרויקטור לאירוע זה, כהבנה שיש גוף אחד שמתכנן את האירוע בין כל משרדי הממשלה הרלוונטיים.

מירב בן ארי: אז אני מברכת אותך באופן אישי.

מירב בן ארי: אני יודעת כמה אתה מגויס, אני יודעת כמה זה בנפשך, אני יודעת כמה אתה מכיר גם את אותם גורמים שישתפו איתך פעולה.

מירב בן ארי: ולכן אני, ואני בטוחה שגם חברי הכנסת ואזרחי מדינת ישראל, סומכים עליך שתוביל את הפרויקט הזה, ובאמת אני אגיד לך במילים הכי פשוטות: תציל את המדינה מהאסון שהיא נמצאת בו, כי יש לנו אסון שמטלטל את המדינה הזאת, וממש אזרחים רבים וחברי הכנסת ונציגי הממשלה – כולנו מאחוריך.

מירב בן ארי: אז אני לא אאריך.

מירב בן ארי: אני מפנה את זכות הדיבור לחבר הכנסת יואב סגלוביץ', סגן השר לביטחון הפנים.

מירב בן ארי: המצגת שלו מוכנה.

מירב בן ארי: בבקשה, אדוני.

יואב סגלוביץ': קודם כול תודה על הברכות, תודה על המילים החמות, וגם על הציפיות.

יואב סגלוביץ': אבל אני אגיד כמה דברים באופן כללי.

יואב סגלוביץ': אני אעשה איזושהי מסגרת לכל האירוע, שיבינו מה אני עושה בתוך הסיפור.

יואב סגלוביץ': ממשלת ישראל הולכת להשקיע סכומים מאוד מאוד גבוהים בחמש השנים הקרובות בדברים ובנושאים שונים שקשורים בחברה הערבית.

יואב סגלוביץ': מדובר על תוכניות חומש של 35 מיליארד שקלים, שלמעשה נמצאות ברוב משרדי הממשלה, והולכות למעשה לייצר שינוי, בדברים שאינם קשורים לנושאים שאני תכף אדבר עליהם – נושאים תשתיתיים יותר, שחלקם משפיעים בסופו של דבר על הפשיעה, אבל הם דברי עומק בנושא חינוך, בנושא בריאות, בנושאי רווחה, בנושא צמצום פערים, בנושא של תכנון ובנייה, של תכנון באופן כללי, חינוך בלתי פורמלי.

יואב סגלוביץ': כל הדברים האלה הן תוכניות חומש שנמצאות כרגע, כחלק מתקציב המדינה שנמצא כרגע בדיונים בוועדות הכנסת, ואנחנו בתחילת נובמבר נהיה כאן במליאה ונצביע עליו.

יואב סגלוביץ': התקציב יעבור בנובמבר.

יואב סגלוביץ': ובתוך הסל הזה יש גם 2.4 מיליארד שקלים, שאמורים לעסוק בטיפול בפשיעה, אבל לא רק – גם במניעת פשיעה, גם בתחומים היותר-רכים שלה.

יואב סגלוביץ': אני חוזר להתחלה, בשביל לעשות סדר בדברים, איפה אני נכנס לתוך האירוע.

יואב סגלוביץ': התוכניות האלה מנוהלות על ידי המשרדים בצורה סדורה ומאורגנת, ותהיה בזמן הקרוב הצעת מחליטים שתגבה את כל הסעיפים התקציביים מול תוכניות מאוד מאוד מפורטות בכל התחומים – חינוך, בריאות, רווחה, ביטחון פנים, מאבק בפשיעה.

יואב סגלוביץ': כל זה יקרה בתקציב.

יואב סגלוביץ': אבל אנחנו – אני אומר: המדינה – נמצאת באיחור.

יואב סגלוביץ': אנחנו באיחור של מספר שנים בטיפול בפשיעה.

יואב סגלוביץ': את האזרח הערבי לא מעניין כרגע, במירכאות, אם יואב, משה, דוד או מוחמד מטפל באירוע.

יואב סגלוביץ': הם רוצים עכשיו מיד פתרונות למצוקות של הדבר שהכי מטריד כל אחד בכל מקום נורמלי – זה תחושת ביטחון.

יואב סגלוביץ': ואני לא רוצה ללכת אחורה על מה לא עשו, ומה היה צריך לעשות ולא נעשה.

יואב סגלוביץ': זה לא מעניין.

יואב סגלוביץ': מה שמעניין זה מה עושים עכשיו.

יואב סגלוביץ': ומאחר והתקציב מאושר בנובמבר, ואני מניח, וכולנו מכירים כיצד הוא עובד, שאם צריכים להגיע עוד עובדים סוציאליים ועוד קציני מבחן ועוד מורים ועוד מחנכים ותשתיות – לא ב-1 בדצמבר הכול מתבצע.

יואב סגלוביץ': אלה תוכניות חמש שנתיות.

יואב סגלוביץ': ומול המצוקה ומול העובדה שיש ציבור רחב במדינת ישראל שחי היום בחשש ובפחד, וזו המציאות האמיתית וצריך לשים אותה על השולחן.

יואב סגלוביץ': אני לא אומר אותה, אפשר לראות אותה בכל מקום.

יואב סגלוביץ': וזו שאלה אחרת, איך זה פרץ לתודעה של מי שדובר עברית, איך זה קרה רק בחודשים האחרונים.

יואב סגלוביץ': גם זה לא רלוונטי.

יואב סגלוביץ': רלוונטי מה עושים עכשיו.

יואב סגלוביץ': ומה עושים עכשיו?

יואב סגלוביץ': פה אני נכנס.

יואב סגלוביץ': לא אני באופן אישי, אלא פה הפעילות נכנסת.

יואב סגלוביץ': וזה לעשות סדר דברים, כי אני שמעתי בכל מיני מקומות שאם התוכנית לא תאושר – לא, התוכנית התחילה.

יואב סגלוביץ': ב-17 בחודש התחילה לעבוד תוכנית ממשלתית.

יואב סגלוביץ': ופה אני אעבור, ברשותכם, אני אגיד לכם מה תפיסת העבודה, מה תפיסת ההפעלה.

יואב סגלוביץ': אני אומר מראש: אין ציפייה, לא שלי, שבחצי שנה יתהפך העולם.

יואב סגלוביץ': כן יש ציפייה, ואני אגיד מה המטרה: המטרה היא לייצר איזושהי רגיעה, לאחוז את הרסן של ההשתוללות, כי תיקון יתחיל באמת כשיגיעו דברים עמוקים יותר.

יואב סגלוביץ': אבל בשביל להחזיק את הרסן צריך לעשות כמה מעשים, שבדרך כלל לא נעשים בצורה כפי שאני אציג אותה כאן עכשיו.

יואב סגלוביץ': ולכאורה הם פשוטים, אבל הם גם קצת מסובכים.

יואב סגלוביץ': (הצגת מצגת) אני אתן משהו לגבי תפיסת ההפעלה.

יואב סגלוביץ': בתפיסת עבודה של ממשלה, ממשלה לא עובדת במבצע.

יואב סגלוביץ': אני רוצה להכניס פה את כולם לאוריינטציה: אני מנהל מבצע ממשלתי, מכוח מנדט של ועדת שרים, שעומד בראשה ראש הממשלה, שבה כמובן – ואני אומר עוד פעם: לא להתבלבל – נמצא ויושב בתוכה השר לביטחון הפנים עמר בר-לב.

יואב סגלוביץ': וכן אני עוסק בדברים שלא קשורים רק למשרד לביטחון הפנים, על מנת להיכנס לאווירה של מבצע.

יואב סגלוביץ': אז זה הדבר הראשון.

יואב סגלוביץ': הדבר השני זה שישה חודשים.

יואב סגלוביץ': יקום השואל וישאל: למה שישה חודשים ולא שבעה?

יואב סגלוביץ': ואני אומר לכם: כי שישה חודשים זה זמן שמחייב את כולנו לעשות משהו באוריינטציה של מבצע, כשהמטרה היא גם להגיע לתוצאות, או לשינוי במצב.

יואב סגלוביץ': הדבר הנוסף הוא גמישות.

יואב סגלוביץ': כל האירוע הזה שאני מנהל אותו נעשה, ככל שאני מסוגל, בצורה גמישה, עם שינויי משימה תוך כדי, לפעמים באותו שבוע.

יואב סגלוביץ': וזה לא דבר מובן מאליו, כאשר - - - גופים, ותכף נציג את הגופים שפועלים בעניין.

יואב סגלוביץ': כן יש כוונה, ואני שמתי את זה בכוונה כאן – תוצאות מהירות.

יואב סגלוביץ': אחר כך נדבר מה המשמעות של תוצאות מהירות, אבל תוצאות מהירות.

יואב סגלוביץ': מסלול מהיר לפתרון בעיות – תכף תראו איזה גופים מתעסקים בזה.

יואב סגלוביץ': חייבים לייצר מסלול מהיר שאם יש קשיים, ויהיו קשיים ויש קשיים, איך פותרים אותם בטווח של שעות, גג בטווח של יום.

יואב סגלוביץ': תיאום מלא בין הגופים – תיאום צריך לעשות, זה לא בהכרזה.

יואב סגלוביץ': איך אתה מייצר מנגנונים שמייצרים תיאום?

יואב סגלוביץ': כלל הפעילות המבצעית – ויש פה פעילות מבצעית, תכף תראו – כלל הפעילות המבצעית, בסופו של דבר האורגן המשמעותי של פיקוד ושליטה הוא משטרת ישראל, מובל על ידי המפכ"ל.

יואב סגלוביץ': כל הסיפור הזה, בחלקו יש משטרה, בחלקו אין משטרה, אבל במקום שיש פעילות מבצעית מובל על ידי המפכ"ל.

יואב סגלוביץ': אני נמצא גם במקום הזה, במקום שאני צריך להיות, אבל בעיקרון הוא מובל על ידי משטרת ישראל.

יואב סגלוביץ': כל צוותי עבודה, שתכף אני אציג אותם, וגם זה מטעה, פשוט לא מצאתי שם אחר, כמו שלא מצאתי שם אחר לפרויקטור.

יואב סגלוביץ': צוותי עבודה זה נשמע משהו כזה של בואו תפגשו אותי עוד שנתיים – לא, צוותי העבודה הם חלק במבצע.

יואב סגלוביץ': גם צוותי העבודה שאני אציג אותם עובדים באוריינטציה של מבצע, על מנת להגיע לתוצאות מהירות; קבלת החלטות כאלה או אחרות, להביא את כולנו לצומת של קבלת החלטות על ידי הקברניטים.

יואב סגלוביץ': קשר רוחבי קבוע בין כל הגופים כל הזמן.

יואב סגלוביץ': צריך לייצר מנגנונים שעובדים בצורה הזאת.

יואב סגלוביץ': וכל הדבר הזה צריך להתנהל במקביל, תוך כדי, בלוחות זמנים קצרים מאוד.

יואב סגלוביץ': ולא פחות חשוב, בשיתוף כל הזמן, וחלק מהעניין הזה, גם ההגעה פה, אני נמצא בוועדה, ואני חלק מהדרג המבצע, וצריך פיקוח של הכנסת.

יואב סגלוביץ': אבל מעבר לפיקוח של הכנסת, צריך לרתום את הציבור, והציבור צריך להבין שאנחנו מתכוונים, כי אחת הבעיות הגדולות שיש, והיא קיימת וזה חלק מהדברים, להתגבר על החומה של הציניות או הייאוש, שאומרת שבאמת לא אכפת, ובאמת כבר דיברו, ושמענו כאלה כמו יואב 20 פעם לפני ולא קרה כלום, ושמענו נאומים של ראשי ממשלה ולא קרה כלום, ושמענו את השר לביטחון הפנים ולא קרה כלום.

יואב סגלוביץ': ואת החומה ה זאת צריך להבקיע, כי כן יש בעיה, כי הביצועים בהקשר של הפשיעה בחברה הערבית נמוכים, נקודה, בהקשר של מניעת פשיעה ומאבק בפשיעה.

יואב סגלוביץ': וזאת המציאות שאיתה אנחנו מתמודדים.

יואב סגלוביץ': והתפקיד שלי בתוך האירוע הזה, אם תדמו משהו, זה לבנות איזשהם פסים לרכבת שתצא בנובמבר, תתחיל לנוע בתקווה עד פברואר-מרץ, אבל כן להיות איזשהו קטר ממשלתי, לצורך העניין, שלוקח את הדבר הזה, דוחף קדימה את הכול, שברגע שזה יעלה על הפסים, זה כבר יתנהל בצורה הרבה יותר מהירה, יותר זריזה, כי חלק מהדפוסים שאנחנו נייצר פה, אני מניח, ישפיעו גם על המשך פעילות הממשלה בתחום הזה.

יואב סגלוביץ': אני אגיד משפט אחד לפני שאני אעבור לתוכנית עצמה.

יואב סגלוביץ': אנחנו יודעים מה צריך לעשות, יש כוונה לעשות, ויש את כל האנרגיות לכל מי שמעורב באירוע הזה לעשות ולהצליח.

יואב סגלוביץ': המשפט הנוסף שאני אגיד כאן וחשוב לומר אותו: זה לא אירוע של בן אדם בודד.

יואב סגלוביץ': זה נכון שקיבלתי מנדט, קיבלתי גיבוי, קיבלתי תמיכה, מהשר בר-לב, שמאוד רצה שאני אהיה בתוך האירוע הזה, עובר דרך כל השרים ששותפים בצוות השרים, עובר עד ראש הממשלה.

יואב סגלוביץ': אבל בסוף כל מי שנדברתי איתו, ונדברתי עם כל מי שתראו תכף שנמצא כאן, הוא שותף, הוא עובד בזה, הוא מסור לזה, למרות אלף ואחד עיסוקים אחרים.

יואב סגלוביץ': ואין דבר אחד שאני פניתי למישהו והוא לא נעתר.

יואב סגלוביץ': פה אני לוקח את עצמי צעד אחורה – זה לא אני, זה בשל העובדה שאנשים מבינים שהמצב הוא בלתי נסבל, המדינה חייבת לקחת מושכות.

יואב סגלוביץ': אין אלטרנטיבה אחרת.

יואב סגלוביץ': הסיפור הזה הוא לא סיפור של בעיה של החברה הערבית, למרות שבוודאי ששם עיקר הבעיה.

יואב סגלוביץ': הוא סיפור של מדינה שלא עשתה מה שצריך לעשות, ועכשיו היא צריכה לעשות תיקון וללכת קדימה.

יואב סגלוביץ': אז אני כרגע עושה רק את השלב הראשון בשישה חודשים האלה, ולאחר מכן ייכנסו כל הדברים למסלול מסודר, מול תוכניות חומש מאוד מסודרות וטובות.

יואב סגלוביץ': ברגע שיתפרסמו גם הצעות המחליטים וגם התוכניות וגם התקציבים וייראו לאיפה כל דבר הולך, אני אומר לכם: זה הולך למקומות שגם מתוך העניין שלי בסיפור של הפשיעה בחברה הערבית, מה שקורה שם, הם הולכים למקומות נכונים מאוד.

יואב סגלוביץ': אני אומר דבר נוסף: יש שיתוף מלא בתוכניות ארוכות הטווח בין נציגים של החברה הערבית, קודם כול ולפני הכול של החברים שלנו בקואליציה, שהם שותפים מלאים לעניין הזה, גם מנסור עבאס, גם ווליד טאהא, גם אחרים, וגם של ועד ראשי הרשויות הערביות.

יואב סגלוביץ': אין פה שום דבר שאני אגיד – יש דברים שאני אגיד שעליהם אני לא מדבר, אבל בדברים הגדולים, להיכן הולך, כי לא נכון לנהל דברים לעיתים מלמעלה למטה, צריך לייצר את השיתוף, בסוף הממשלה צריכה לקבל החלטה מה נכון לעשות.

יואב סגלוביץ': ותחומי העיסוק הם מאוד רחבים.

יואב סגלוביץ': אני עכשיו אצלול לא לתוכניות החומש אלא למה אני עושה בחצי שנה.

יואב סגלוביץ': אני אומר עוד פעם, שלא יתבלבלו אחר כך ויגידו: לא, אני אחרי חצי שנה חוזר לעיסוקים הרגילים שלי, בתקווה שהכול כבר ייכנס לאיזשהו מסלול שונה.

יואב סגלוביץ': לכן אני מגדיר כרגע את מה שאני מציג עכשיו, זה הסיפור של החצי-שנה של אותו פרויקט שאני מנהל אותו מטעם ועדת השרים להקשר הזה.

יואב סגלוביץ': אני רוצה לעבור אתכם על מספר דברים, ותוך כדי המשושים האלה אני אתן הסבר קצת יותר עמוק, שתבינו, כי חלק מהדברים קורים פה במליאה, רק צריך לדעת מאיפה הרגליים צומחות.

יואב סגלוביץ': יש פה מספר צוותים, ואני אסביר על כל אחד ממש בקצרה, ואז יהיה גם מספיק זמן לשאלות.

יואב סגלוביץ': אני אתחיל מלמעלה – כתוב: צוות משפטי.

יואב סגלוביץ': אמרתי, עוד פעם, מבצע, אני מכניס בראש לכולנו, האוריינטציה היא של מבצע.

יואב סגלוביץ': זה אומר שהמשרד לביטחון הפנים, משטרת ישראל, גופי האכיפה באופן כללי הגיעו עם תובנות מהם החוקים הכי משמעותיים שיכולים לייצר אפקטיביות בפעילות מבצעית, על מנת לייצר ולתת אפשרות עבודה טובה יותר למשטרת ישראל.

יואב סגלוביץ': ויש סט לא ארוך מדי של מספר חוקים.

יואב סגלוביץ': אני בראש הצוות המשפטי מהצד של הרשות המבצעת, לצורך העניין, מטעם המשרד לביטחון הפנים, משטרה והגופים האחרים.

יואב סגלוביץ': מן הצד השני עומדת מולי הדמות הכי בכירה בהקשר הזה, עו"ד עמית מררי, המשנה לייעוץ וחקיקה.

יואב סגלוביץ': ואנחנו, מעבר לכל החקיקה האחרת שצריך לטפל בה בכנסת, את אותם דברים משמעותיים מול היכולות של לתת למדינת ישראל להיאבק טוב יותר בפשיעה, סימנו את הדברים המשמעותיים שאותם רוצים לקדם.

יואב סגלוביץ': אני אתן דוגמא: הסיפור של ענישת מינימום.

יואב סגלוביץ': אני אומר פה מה שגם אמרתי לעו"ד קריב, כשזה יגיע לוועדה, וזה יגיע אוטוטו כי זה עבר קריאה ראשונה, אנחנו נרצה גם להוסיף שם קנסות כבדים מאוד על כל מי שמחזיק בנשק.

יואב סגלוביץ': הרעיון הוא שעכשיו זה ירוץ ב-press מצד אחד בתוך ועדת החוקה במקרה הזה ויגיע למליאה.

יואב סגלוביץ': על מנת שזה יגיע גם מהר לכנסת זה נכנס לסדר עדיפות גבוה גם לאחד השותפים המרכזיים באירוע הזה, שזה השר גדעון סער, שהוא חלק מצוות השרים.

יואב סגלוביץ': עכשיו, הוא יושב-ראש ועדת השרים לחקיקה.

יואב סגלוביץ': כלומר, צריך לראות את המנגנון כולו, איך אנחנו מתקדמים מהר.

יואב סגלוביץ': ולכן אפשר לדבר במונחים של מבצע.

יואב סגלוביץ': היום בוועדת החוקה, לדעתי, יש את העניין של בתי המשפט הכלכליים.

יואב סגלוביץ': הוא חלק מאותו סיפור.

יואב סגלוביץ': לדעתי, גדעון סער נמצא כרגע בוועדה שם, על מנת להרחיב את הצו בהקשר הזה.

יואב סגלוביץ': באותו הקשר נכנס אותו סיפור ששמעתי עליו הרבה ב-48 שעות האחרונות – תיקון סעיף 25 לחוק החיפוש, שאני מבין שיצר גלים ותעודה.

יואב סגלוביץ': ואני אומר משהו כללי, לא ניכנס לחוק עצמו, כשהוא יגיע נדבר עליו.

יואב סגלוביץ': בעיקרון הוא חוק מאוד מידתי בנסיבות.

יואב סגלוביץ': מי שהולך קצת אחורה יראה שהוא מאוד דומה למה שיש בשינוי שהולך להיות בחוק החיפוש החדש שעובדים עליו.

יואב סגלוביץ': תלשנו מתוכו אותו סעיף ספציפי שיאפשר לנו לעבוד בצורה טובה יותר.

יואב סגלוביץ': הוא עבר שרים לחקיקה, הוא יגיע לכאן לכנסת.

יואב סגלוביץ': יש דיון על העניין הזה, אני מכבד כל דיון, רק אני מזכיר לכולם: אנחנו נמצאים בעת חירום, בעת חירום נוקטים בעת חירום, אבל באמצעים מידתיים.

יואב סגלוביץ': זה אמצעי מידתי מאוד.

איתמר בן גביר: כן, הבעיה שעלולים לנצל את זה - - -

מירב בן ארי: לא, אבל - - -

איתמר בן גביר: אני מעיר הערת ביניים.

איתמר בן גביר: הוא דיבר על החוק, אז אני מעיר: הפחד כאן שינצלו, כל דבר יגידו זה חיפוש - - - ואז יפגעו בזכויות אזרח של אנשים.

יואב סגלוביץ': חבר הכנסת בן גביר, אני מוכן להתמודד עם כל דבר.

יואב סגלוביץ': וזה בסדר גם שיהיה ויכוח לגיטימי.

יואב סגלוביץ': אני אומר עכשיו: אני אחראי להרים פה משהו ולעשות שינוי, אני אומר מה אני צריך.

יואב סגלוביץ': אני רק אומר שגם כמשפטן, גם כמי שערכים דמוקרטיים לא פחות חשובים בעיניו, ערך החיים הוא גם ערך, צריך לאזן אחרת.

יואב סגלוביץ': עכשיו, נקודת האיזון השתנתה.

יואב סגלוביץ': שלא יתבלבלו, נקודת האיזון השתנתה ואני אדאג שהיא תשתנה.

יואב סגלוביץ': זה חלק מהתפקיד שלי.

איתמר בן גביר: חד משמעית.

יואב סגלוביץ': ולכן נתתי את זה.

יואב סגלוביץ': אותו דבר על סחיטת דמי חסות – הולך להיות שינוי מאוד גדול בחקיקה בתחום הזה; אותו דבר מהפכה בכל מה שקשור לחברות השמירה, הרגולציה תעבור למשרד לביטחון הפנים.

יואב סגלוביץ': לא כל אחד יוכל להגיד שהוא חברת שמירה.

יואב סגלוביץ': ואני לא רוצה להרחיב על זה.

יואב סגלוביץ': אלה הדברים המרכזיים שנמצאים שם באוריינטציה של מבצע.

יואב סגלוביץ': כל הדברים האלה אמורים לקרות ממש בשבועות הקרובים.

יואב סגלוביץ': נעבור לדבר השני שנמצא למטה – ראש רשות המיסים, כתוב פה: צוות מיסים.

יואב סגלוביץ': אין פה הפרטה של האירוע הזה.

יואב סגלוביץ': ראש רשות המיסים עומד בראש הצוות הזה.

יואב סגלוביץ': ראש הצוות הזה צריך להביא לשולחן, שאני מנהל אותו, רעיונות יצירתיים כיצד לתקוף עבריינות ופשיעה בדרכים נוספות ויצירתיות שיש.

יואב סגלוביץ': מי שמכיר את פקודת מס הכנסה, מע"מ, יש שם סט כלים, שהשתמשנו ברובו, לא בכולו.

יואב סגלוביץ': זה צוות שעובד ונמצא קבוע.

יואב סגלוביץ': צוות נוסף של אכיפה אזרחית – נמצאת בראשו המשנה לפרקליט המדינה עו"ד אורית קוטב.

יואב סגלוביץ': עבריינים עובדים על כל רצף העבריינות.

יואב סגלוביץ': לא מעניין אותם כרגע מי מטפל בהם.

יואב סגלוביץ': המדינה צריכה לעבוד אותו דבר.

יואב סגלוביץ': ולכן גם כלים אזרחיים, מתביעות אזרחיות, ושימוש בכלל משרדי הממשלה, בעוצמות החקיקתיות שלהם.

יואב סגלוביץ': בלי שום שינויי חקיקה, עם מה שיש.

יואב סגלוביץ': אם יש X עבריינים שמטילים מורא על הציבור, תפקיד המדינה לחבר את כל הרשויות שמסוגלות לייצר אכיפה ולחבר אותן.

יואב סגלוביץ': ולכן אכיפה אזרחית היא חלק מרכזי.

יואב סגלוביץ': היא ראש צוות שנמצאת כאן בתוך האירוע.

איתמר בן גביר: הם לא הוציאו את זה למיקור חוץ, את האכיפה האזרחית?

יואב סגלוביץ': לא.

יואב סגלוביץ': צוות שוק אפור ובנקאות – אגיד במילה אחת על העניין הזה, חשוב שתבינו את המהלך.

יואב סגלוביץ': לכאורה צוות שוק אפור ובנקאות, ואתם רואים למטה "תוכנית לביצוע שישה חודשים" – זה נראה משהו לא הגיוני.

יואב סגלוביץ': מה, צוות כזה בחצי שנה?

יואב סגלוביץ': התשובה היא: כן, מסיבה מאוד פשוטה, הרבה פעמים עלה הנושא.

יואב סגלוביץ': זה לשני הכיוונים.

יואב סגלוביץ': הכיוון הראשון הוא שאחד המנגנונים והמפעילים של מערכת הפשיעה הוא מה שקורה באותו שוק אפור.

יואב סגלוביץ': זה צד אחד של האירוע.

יואב סגלוביץ': הצד השני של האירוע, ערבים נורמטיביים, אזרחי מדינת ישראל, שרוצים לקבל היום משכנתא או הלוואה בבנק, מתקשים מאוד בשל אלף ואחת בעיות נוספות שיש.

יואב סגלוביץ': הצוות הזה אמור למצוא פתרונות.

יואב סגלוביץ': אתם רואים שכתוב: נותנים שירותים פיננסיים, רק לסבר את האוזן, מה שנקרא נש"פים, או צ'יינג'ים כפי שקראו להם בדבר, הם תחת רשות שוק ההון.

יואב סגלוביץ': ופה אני מאוד מזהיר את עצמי, זה חלק מהכלים הלגיטימיים, הטובים לכלכלה, שיש נותני שירותים פיננסיים.

יואב סגלוביץ': זה טוב.

יואב סגלוביץ': רק צריך לוודא שבתוך האירוע הזה לא מסתתרים אנשים שהם פחות סימפטיים, ומסתתרים שם רבים.

יואב סגלוביץ': ולכן הסיפור הזה הולך לעבור שינוי, כולל פיקוח ובקרה למקומות האלה.

יואב סגלוביץ': לסבר את האוזן של האנשים שיושבים פה, יש עליה בשימוש במזומן דרך נש"פים, מ-3 ומשהו מיליארד ל-7 בנש"פים, ואותה ירידה שקורית במערכת הבנקאות הממוסדת.

יואב סגלוביץ': עכשיו, אני לא רוצה לשים אצבע על שום דבר, אני רק אומר שזה חומר למחשבה.

יואב סגלוביץ': מאחר שזה חומר למחשבה, אז חשבנו על זה.

יואב סגלוביץ': מאחר שחשבנו על זה, צריך לבדוק את זה.

יואב סגלוביץ': וזה הולך להיבדק בצורה מאוד משמעותית.

יואב סגלוביץ': עוד פעם, כל זה בטווחים מאוד מאוד קצרים.

יואב סגלוביץ': מכרזים ברשויות מקומיות – גם זה דובר באלף ואחת ועדות, גם בצוותים של צוות המנכ"לים.

יואב סגלוביץ': הולך להיות שם שינוי.

יואב סגלוביץ': אם אמרתי שמנכ"ל משרד האוצר רם בלינקוב עומד בראש הצוות של השוק השחור, השוק האפור, ומציאת פתרונות, רק שתבינו, איתו נמצאים כל האנשים שיש להם יד ורגל בעניין, מבנק ישראל, דרך החשב הכללי, על מנת לייצר פלטפורמות חדשות.

יואב סגלוביץ': אותו דבר לגבי המכרזים ברשויות מקומיות.

יואב סגלוביץ': צריך לעשות שם שינוי.

יואב סגלוביץ': ועוד פעם, אני נזהר מהכללות, אבל בדיון הזה אני אגיד: מכרזים לרשויות מקומיות, אחת מהבעיות הגדולות, שמגיע כסף לשם, הוא לא תמיד – אני אומר בעדינות, ב-understatement – מגיע למקומות הנכונים.

יואב סגלוביץ': אנחנו לא צריכים רק לחפש את השודדים ואת הגנבים, צריכים גם לייצר רגולציה שמאפשרת התנהלות יותר תקינה ויותר יעילה.

יואב סגלוביץ': גם פה, כתוב שישה חודשים, הולך להיות שינוי משמעותי מאוד.

יואב סגלוביץ': מדינת ישראל הולכת להעביר הרבה מאוד תקציבים, צריך לראות שהם מגיעים למקומות הנכונים, ואחוז הביצוע שלהם, לא פחות חשוב, הביצוע של התקציבים צריך להיות גבוה.

יואב סגלוביץ': לכן הצוות הזה הוא גם בהקשר של מניעת פשיעה, גם בהקשרים מסוימים הרחקת עבריינים וארגוני פשיעה מהמכרזים ברשויות המקומיות.

יואב סגלוביץ': זו אחת מהרעות החולות שקיימות.

יואב סגלוביץ': וגם זה נמצא בתוך האירוע הזה.

יואב סגלוביץ': פעילות שטח – יש את ניצב ג'מאל חכרוש, ראש אגף סייף.

יואב סגלוביץ': אתם רואים למטה, התפקיד המרכזי, תמיד דובר על ארגוני פשיעה – אירועי הירי והפשיעה בחברה הערבית זה לא רק ארגוני פשיעה.

יואב סגלוביץ': יש גם סכסוכים.

יואב סגלוביץ': צריך לנטר אותם, צריך לפתור אותם בצורה שונה, במודלים אחרים.

יואב סגלוביץ': זה תפקיד מרכזי של האגף הזה כחלק מפעילות המשטרה.

איתמר בן גביר: מה זאת אומרת, המשטרה תתחיל ליישב סכסוכים?

יואב סגלוביץ': ממש לא.

יואב סגלוביץ': אני אתן את הדוגמה, ורק תרשו לי, כי אני בן אדם לא מפותח, ואם ייקטע לי חוט המחשבה אני אתבלבל ואגיד שטויות.

איתמר בן גביר: רק כדי להבין.

יואב סגלוביץ': על מנת שאתה תוכל להבין, אז אני אסביר.

יואב סגלוביץ': אני אתן דוגמה.

יואב סגלוביץ': אם אנחנו יודעים מראש שיש סכסוך כרגע בין שני אנשים או בין שתי משפחות על קו גבול מסוים שעובר, ואתה יודע שזה יכול להסלים מתישהו, כדאי למצוא, אם אנחנו יודעים שיש את הסכסוך לפני, ובחלק מהקומות יודעים שהוא קיים, למצוא דרך פתרונות אחרים.

יואב סגלוביץ': לא רק באמצעות סולחה, אלא למצוא באמצעות אלף ואחת דרכים אחרות, כולל דרכים שסימנתי שם של אכיפה אזרחית, על מנת למנוע ולנטרל אותם עוד טרם קרות האירוע.

יואב סגלוביץ': אחרי שקורה האירוע, המשטרה לצערנו צריכה לטפל באירוע שאנשים נפגעים.

יואב סגלוביץ': המטרה היא גם לנטרל אותם לפני.

יואב סגלוביץ': חברה בדואית – אני אגיד פה בשתי מילים.

יואב סגלוביץ': תוכנית גדולה מאוד; מנוהלת על ידי משרד העבודה והרווחה; דומה ושונה מהתוכנית של אותה 923; אמורה להתגבש לקראת סוף השנה הזאת; אמורה לטפל בבעיות יסוד ובעיות תשתית.

יואב סגלוביץ': זה, כפי שאמרתי, שם בצד.

יואב סגלוביץ': זה לא מעיסוקי הספציפי.

יואב סגלוביץ': זה מעניין אותי, אבל זה לא מהעיסוק שלי בתוכנית הזאת.

יואב סגלוביץ': כמובן שהסיפור הזה מטופל גם במנגנונים של כל מה שקשור לעבירות הפליליות שנמצאות שם.

יואב סגלוביץ': המטה לביטחון לאומי, שריכז עבודה של כל מה שקשור לאמל"ח הבלתי-חוקי, הוא חלק מהצוותים שאני עושה, על מנת לצמצם את לוחות הזמנים שנקבעו באותה הצעת מחליטים, איך לצמצם – א' את כניסת הנשק מהגבולות; הדבר השני, של זליגה מבסיסי צה"ל.

יואב סגלוביץ': הדבר הזה גם הוא נמצא בהצעת המחליטים.

יואב סגלוביץ': עוד פעם, אמרתי שישה חודשים?

יואב סגלוביץ': אם יש החלטות שאמורות להתקבל או כספים שאמורים להגיע תוך שנה, הרעיון שאני מנסה בתוך הצוות הזה – לצמצם את טווח קבלת ההחלטות.

יואב סגלוביץ': כי תבינו, כל האירוע הזה שמתנהל פה עכשיו, הוא מתנהל עם מה שיש, לא עם התקציבים העתידיים.

יואב סגלוביץ': כלומר, הרעיון המרכזי הוא לקחת כל הגופים, לרתום אותם למשימה אחת, להתחבר עם מה שיש, על מנת לייצר סוג של תקופת מעבר עד שיגיעו התקציבים, על מנת לעצור את ההשתוללות שקורית שם.

יואב סגלוביץ': אם תרצו, אני נותן איזשהו דימוי, אני לא יודע אם הוא דימוי טוב, אבל אין לי דימוי אחר בראש כרגע: מצד אחד קטר להניע את המערכת כולה, מצד שני לעצור את אותו סוס משתולל.

יואב סגלוביץ': אין כוונה עכשיו שהכול יהיה בסדר בחצי שנה.

יואב סגלוביץ': ממש לא.

יואב סגלוביץ': אני מדגיש את זה בפעם השנייה.

יואב סגלוביץ': אבל כן לייצר שינוי.

יואב סגלוביץ': יש פה צוות פעילות מבצעית, אני קורא לו "מנוע הפעלה".

יואב סגלוביץ': נמצאים בתוכו כל מי שיש לו יד ורגל בפעילות מבצעית אופרטיבית מול עבריינים.

יואב סגלוביץ': הצוות הזה מתכנס, תכף אני אגיד את המנגנון כיצד הוא עובד באופן כללי.

יואב סגלוביץ': בעיקרון הוא כוח מניע לכל שאר המוחות שפה.

יואב סגלוביץ': הוא בסופו של דבר נותן כיוון, נותן סימנים, לאיפה כל הדבר הזה נוסע באותו זמן, תוך כדי ובמקביל.

יואב סגלוביץ': פה אני ברשות

יואב סגלוביץ': כם דווקא פחות אפרט.

יואב סגלוביץ': האירוע הזה הוא אירוע מבצעי לכל דבר ועניין.

יואב סגלוביץ': אני נמצא באירוע זה במקום שאני צריך להיות, אני לא מתעסק עם השמות של העבריינים ואיך לטפל וכו', זו עבודתם של האנשים האחרים.

יואב סגלוביץ': אני כן דואג שהעסק הזה מחובר, מהודק מאוד.

יואב סגלוביץ': כל אחד עושה את מה שצריך בלוחות זמנים מאוד מאוד קצרים ככל שניתן, על מנת לייצר את אותו דבר שאמרתי, אותה שליטה בשטח, מעבר לדברים האחרים שקורים מסביב.

יואב סגלוביץ': כל האירוע הזה הוא אירוע אחד שהוא מאוד מאוד מכונס ומאוד מאוד הדוק.

יואב סגלוביץ': אני באופן אישי, רק שתדעו מבחינת שיטת העבודה, כל הצוותים הגדולים האלה שהראיתי לכם וסיפרתי לכם מה הם עושים, פעם בשבועיים אני פוגש אותם.

יואב סגלוביץ': מעבר לזה יש פגישות עיתיות פנימיות שלהם, פעם בשבועיים יש מפגש שכולם על מנת לראות איפה התקדמנו בכל הדברים.

יואב סגלוביץ': ולוח הזמנים הוא כזה שיש פה התקדמות מאוד מאוד גדולה יחסית לשיטת העבודה הזאת.

יואב סגלוביץ': "מנוע ההפעלה", מה שאמרתי, אותו צוות מבצעי קומפקטי, שאמור לייצר דרייב לכל המערכת, נפגש באופן קבוע כל יום חמישי.

יואב סגלוביץ': עושים שם את התכנון השבועי, ובודקים מה עשינו שבוע קודם ועושים תיקוני ליקויים.

יואב סגלוביץ': משם מנתבים למעשה את הפעילויות לכל יתר הצוותים, ומוודאים ביצוע, שאכן הדבר הזה קורה.

יואב סגלוביץ': פעם בחודש יהיה עדכון של צוות השרים בראשות ראה"מ, אותו צוות שרים שמכוחו אני פועל.

יואב סגלוביץ': מבחינת לוחות זמנים – החלטה של צוות השרים הייתה ב-3 באוקטובר.

יואב סגלוביץ': מבחינתי כל ההכנות היו ב-14 בחודש, יום חמישי שעבר התחילה פעילות אופרטיבית של האירוע הזה, וב-17, כלומר ביום ראשון האחרון מבחינתי התחילה הפעילות.

יואב סגלוביץ': כבר מחר נעשה בדיקה של מה שקבענו בפעם הקודמת שאמור להיות השבוע.

יואב סגלוביץ': אלו לוחות הזמנים שבהם אנחנו פועלים.

יואב סגלוביץ': אני אומר עוד פעם, אני חוזר להתחלה: אנחנו עובדים באוריינטציה של מבצע, לא באוריינטציה של תהליך.

יואב סגלוביץ': חוזר להתחלה, שלא יהיה פה טעויות בהמשך הדרך, כי היו טעויות, ראיתי בכל מיני מקומות.

יואב סגלוביץ': הסיפור שאני עוסק בו הוא קטר מניע.

יואב סגלוביץ': ברגע שיעבור התקציב ויעברו הדברים, יש תקציבים גדולים מאוד לכל הגופים.

יואב סגלוביץ': נמצאים פה אנשים שמכירים לפחות חלקים של מה הולך להגיע לכל אחד מהמשרדים, כי בשורה התחתונה אנחנו נמצאים באיחור של זמן.

יואב סגלוביץ': אני בתוך האירוע הזה מטעם הממשלה בשל העובדה שאנחנו באיחור של כמה שנים.

יואב סגלוביץ': אם היינו במצב של שגרה היינו מתנהלים אחרת.

יואב סגלוביץ': אנחנו במצב של חירום.

יואב סגלוביץ': במצב של חירום צריך לנקוט באמצעי חירום, וגם בתהליכי ניהול של חירום.

יואב סגלוביץ': מבחינת שיטת העבודה – מי שמכיר, אני כמובן פה אתכם בכנסת, אני בעיקרון עובד עם הצוות האישי שלי.

יואב סגלוביץ': וכל פעם מחדש אני מתחבר לאחד המקומות מה שנקרא בפלאג ונעזר בגופי המטה שלו.

יואב סגלוביץ': משתדלים להיות גם יעילים, גם זריזים, וגם שיהיו תוצאות בזמן מהיר.

יואב סגלוביץ': משפט האחרון מבחינתי, מירב, אני אשאיר את המקום באמת שיהיה יותר הזמן למי שרוצה לשאול שאלות.

יואב סגלוביץ': אני אגיד משהו שהוא נורא כללי ואולי פחות מתאים למה שדיברתי עד עכשיו.

יואב סגלוביץ': אמרו לי חברים: יואב, תקשיב, חצי שנה זה לא הגיוני, זה סיפור שמדברים עליו שנים.

יואב סגלוביץ': אמרתי: קודם כול נכון.

יואב סגלוביץ': ולכן הציפייה שלי, כמו שאמרתי קודם, לייצר ריסון של האירוע הזה באמצעים דרסטיים, ככל שניתן על פי חוק.

יואב סגלוביץ': שלא תהיה פה שום חריגה.

יואב סגלוביץ': אני מנצל פה הזדמנות להגיד כמה דברים שהם בתחום המשפט, אבל לא רק בתחום המשפט.

יואב סגלוביץ': לפני שישאלו את השאלות אני אתן את התשובות.

יואב סגלוביץ': צבא הגנה לישראל מטפל בכל מה שאמרתי קודם – בשמירה על הגבולות, בשמירה על בסיסי צה"ל, נקודה.

יואב סגלוביץ': שירות ביטחון כללי יעסוק בייעודו, לא בשום דבר אחר.

יואב סגלוביץ': אני הייתי פה בכנסת כשהרחיבו את סמכות השירות לגבי הקורונה, וכולם יודעים את דעתי.

יואב סגלוביץ': אני חושב שזה לא נכון, זה לא מקצועי, זה גם לא יעיל.

יואב סגלוביץ': אותו דבר לגבי שירות הביטחון הכללי.

יואב סגלוביץ': אבל בכל מקום שיש מקום ענייני, מקצועי, חוקי, להיעזר בשירות הביטחון הכללי – בוודאי ובוודאי.

יואב סגלוביץ': אני רוצה שיהיה ברור לכולם, היא לא תוכנית של אסטניסטים, היא תוכנית שבאה לייצר פעילות מבצעית אופרטיבית ולעשות שינוי.

יואב סגלוביץ': אבל שום שינוי בתהליך החוקתי במדינת אלוהים לא יהיה בשל הפעילות הזאת.

יואב סגלוביץ': ועל המנעד הזה שבין יום אחד שאני צריך לדבר על מעצרים מנהליים ואומר בקול רם שלוש פעמים, שש פעמים, שבע פעמים, וחוזרים לשאול אותי: אבל מה עם מעצרים מנהליים?

יואב סגלוביץ': אני אומר להם: אבל לא יהיו.

יואב סגלוביץ': אומרים לי: כן, אבל מה עם זה?

יואב סגלוביץ': אז אני אומר: לא יהיו.

יואב סגלוביץ': ואין איסור מפגש עורך דין-לקוח.

יואב סגלוביץ': אפרופו, למיטיבי ספר, שיבדקו טוב את החוק הפלילי.

יואב סגלוביץ': במקרים חריגים אפשר על פי החוק יום, בלי כל קשר לשירות ביטחון כללי, לעשות מניעת מפגש, אם יש צורך, אומנם במקרי קיצון.

יואב סגלוביץ': לא יהיה גם.

יואב סגלוביץ': אבל מה שכן יהיה: חיבור של כלל מערכות השלטון של מדינת ישראל לטובת מדינת ישראל ואזרחי מדינת ישראל.

יואב סגלוביץ': שאלו אותי, ופה אני אסגור את העניין, על התיקון של חוק החיפוש – כן, יש שינוי בנקודת האיזון.

יואב סגלוביץ': מה שצריך לראות, כשמדברים איתי על מדרון חלקלק – איזה מדרון חלקלק?

יואב סגלוביץ': זה יש פה מעשי רצח כל שני וחמישי, שואלים אותי: מה עם הרצח?

יואב סגלוביץ': ואז אומרים לי: אבל מה עם המדרון החלקלק?

יואב סגלוביץ': אז תקראו את החוק – לא לכם אני אומר, למי שאומר שיש לו בעיה – קודם כול שיקרא את החוק לעומק.

יואב סגלוביץ': לפני שמדברים זה תמיד טוב לקרוא חומר, תמיד טוב לקרוא ניירות.

יואב סגלוביץ': ואחרי זה ננהל דיון ענייני, מקצועי ונראה את הפערים.

יואב סגלוביץ': זה יגיע לוועדת החוקה, יהיו דברים שייראו שאנחנו טעינו – אני, ייעוץ וחקיקה, שר המשפטים, יועץ משפטי לממשלה – בשביל זה יש כנסת.

יואב סגלוביץ': אבל אי-אפשר להפוך את הדיון, שדקה אחת שואלים: מה עם מקרי הרצח?

יואב סגלוביץ': ודקה שנייה: רגע, מה עם סעיף 25(ד), 1, 4, 7.

יואב סגלוביץ': בסדר גמור, נעשה על זה דיון.

יואב סגלוביץ': אחרי שאמרתי את כל זה, אני יודע רק דבר אחד – לא באופן אישי, עוד פעם, אני אומר "אני", אז אני מתנצל מראש בפניכם – אבל האירוע הזה לא יכול ללכת בלי גיבוי ציבורי רחב, ללא כל קשר, ערבים ויהודים כאחד.

יואב סגלוביץ': וכן, צריך לתת אמון.

יואב סגלוביץ': אני יודע שהמצב, שאני אומר: תנו אמון, אני יודע שאני מגיע היום לחברה הערבית, וחלק מהם אומרים: תשמע, שמענו הרבה כמוך לפני זה.

יואב סגלוביץ': ואני אומר לכם שאי-אפשר בלי אמון.

יואב סגלוביץ': על מנת שהאמון הזה יהיה, אני מזמין כל אחד מכם, ולא משנה מי הוא – דבר לא ברור, דבר לא נמצא.

יואב סגלוביץ': וחלק מהאנשים שיושבים פה יודעים שאני בקשר איתם לפני הקלעים ואחר הקלעים ולא מהיום.

יואב סגלוביץ': אני שנתיים וחצי מתעסק בסיפור הזה.

יואב סגלוביץ': וכל תשובה שאפשר לתת וכל הסבר שצריך לצאת, אני אשמח לתת אותו.

מירב בן ארי: אל תדאג, יהיה לך פה עכשיו.

מירב בן ארי: בוא ניתן להם, כי - - -

יואב סגלוביץ': לא רק פה.

יואב סגלוביץ': בכל שאלה, בכל הדברים הלא ברורים, ולא משנה אם זה מהעמותה או מחבר כנסת או ויכוח שהוא גם יכול להיות ויכוח ענייני.

יואב סגלוביץ': בשורה תחתונה אנחנו היום צריכים את הציבור בשביל להצליח.

יואב סגלוביץ': אין לנו אופציה אחרת, אין אופציה אלא להצליח ולעשות שינוי.

יואב סגלוביץ': תודה רבה.

מירב בן ארי: תודה רבה, סגן השר יואב סגלוביץ'.

מירב בן ארי: אנחנו נתחיל בשאלות, הערות, של חברי הכנסת.

מירב בן ארי: אני ממש מבקשת להיות ממוקדים כדי שגם יהיה לנו זמן לשמוע את התשובות, וכמובן שכולכם תוכלו לדבר.

מירב בן ארי: לפי סדר הגעה לאולם, חבר הכנסת מופיד מרעי, בבקשה, אדוני.

מופיד מרעי: בוקר טוב.

מופיד מרעי: באמת הגענו בהתחלה ב-09:00.

מירב בן ארי: כן, כן, ראינו.

מופיד מרעי: אני רוצה לברך אותך, סגן השר, ולברך אותך, יושבת-ראש הוועדה, על הדיון הזה.

מופיד מרעי: אני חושב שבאמת הגיע הזמן לעבור מהתאוריה לפרקטיקה.

מופיד מרעי: אנחנו כל יום קמים בבוקר ושומעים על עוד רצח ועוד פגיעה ברשויות כאלה או אחרות, שריפה – שורפים מתבן או אסם במקום כזה או אחר, שהוא פרנסה של החקלאים.

מופיד מרעי: ויצא לנו לדבר על זה, ולא מעט.

מופיד מרעי: ואני חושב שכולם פה מדברים על הנושא הזה לא מעט.

מופיד מרעי: גם עכשיו יצאתי החוצה לדבר בתקשורת – על מה?

מופיד מרעי: על הפשיעה במגזר הערבי.

מופיד מרעי: והגיעה העת באמת להתחיל ליישם את התוכנית.

מופיד מרעי: כולם מדברים, צריך עכשיו להתחיל לעשות.

מופיד מרעי: אני בתחושה – אנחנו מכירים לא מהיום, גם ממערכות אחרות – שהתוכנית הזאת היא סימן.

מופיד מרעי: יש מאחורי התוכנית הזאת גיבוי ממשלתי, יש מאחוריה גיבוי תקציבי.

מופיד מרעי: מה שצריך זה גיבוי בשטח.

מופיד מרעי: והדגש המרכזי זה על החינוך ועל הרתימה של כל המערכות, כולל בתי ספר, מערכות החינוך, ההורים, ועדי הורים, לחינוך ולתרבות מגיל אפס.

מופיד מרעי: לא יודע איך תעשו את זה – תעשו תחרויות נושאות פרסים או תחרויות בתוך בתי הספר, תחרויות בוועדי הורים, תחרויות בחברה.

מופיד מרעי: אנחנו כחברה חייבים לצאת מזה.

מופיד מרעי: העניין הוא לא רק בחברה הערבית, העניין הוא בחברה הישראלית לגמרי.

מופיד מרעי: הפשע הוא פשע.

מופיד מרעי: מחר הוא לא יבחין.

מופיד מרעי: והחשש שלנו שמחר לא נצליח גם לקום.

מופיד מרעי: למה?

מופיד מרעי: כי גורמי הפשע שולטים, הם מכתיבים את הטון.

מופיד מרעי: ובסופו של דבר הם אין משילות.

מופיד מרעי: אנחנו צריכים באמת להוכיח שיש משילות.

מופיד מרעי: במישור של האכיפה – נכון, אפשר לתגבר את המשטרה, אפשר לתת להם עוד סמכויות, ואני חושב שכן צריך לתת להם עוד סמכויות.

מופיד מרעי: ואני מסכים עם האמירה: תביאו את כל הגורמים שצריכים להיכנס, כדי באמת בסופו של דבר למגר את התופעה הזאת.

מופיד מרעי: יחד עם זאת, צריך לראות שגם מערכת המשפט מצליחה להטיל עונשים – אני אגיד את זה בעברית מאוד פשוטה – שיפחידו את העבריינים, שלא יהיה להם כדאי להתעסק עם זה.

מופיד מרעי: חרה לי אתמול לשמוע בשיחה מאחד ממנהלי בתי ספר שאמר: שואלים תמיד מה אתה רוצה לעשות כשתהיה גדול.

מופיד מרעי: הוא אומר לך: אני רוצה להיות סוחר בנשק.

מופיד מרעי: למה?

מופיד מרעי: כי זה משתלם.

מופיד מרעי: אני רוצה להיות עשיר.

מופיד מרעי: לשם צריך לכוון.

מופיד מרעי: צריך להביא למצב שלא יהיה כדאי לילד לחשוב על זה, לא יהיה כדאי להורה לגרום לבנים שלו לחשוב על זה, ולהגיע להישגים.

מופיד מרעי: תודה רבה.

מירב בן ארי: נכון.

מירב בן ארי: תודה רבה, מופיד.

מירב בן ארי: חבר הכנסת אופיר סופר, בבקשה, אדוני.

אופיר סופר: שלום, גברתי היושבת-ראש; סגן השר, שאני מאוד מעריך את העבודה שאתה עושה, אני גם מאמין בה.

אופיר סופר: אני חושב שאנחנו באמת בעת חירום.

אופיר סופר: אני אומר זה עת חירום, כי מבחינתי זה מבצע לאומי.

אופיר סופר: ככה צריך להתייחס לזה.

אופיר סופר: אני אגיד כאן משהו, שאני לא בטוח שכולם יאהבו את מה שאני אומר.

אופיר סופר: האווירה פה היא מאוד מפויסת, אבל יש את האירועים של הפשיעה הערבית שהם על רקע פלילי, ויש את האירועים של שער שכם.

אופיר סופר: אני אגיד ככה: הפשיעה הערבית זה מקרה נורא בפני עצמו.

אופיר סופר: לשמוע על רצח יום-יומי – שמענו על זה אתמול והבוקר גם היה איזשהו אירוע – זה דבר קשה בפני עצמו.

אופיר סופר: אבל כשהאירוע של הפשיעה פלילית מתנגש עם האירוע של שער שכם, וחווינו את זה בשומר החומות, בפעם הבאה זה יהיה הרבה יותר קשה, ואנחנו לדעתי עלולים להתנגש.

אופיר סופר: מדינת ישראל מדברת כבר שנים לחברה הערבית במסרים כפולים.

אופיר סופר: יש מדיניות מוצהרת ויש מדיניות בפועל.

אופיר סופר: זה בא לידי ביטוי במיסוי.

אופיר סופר: כל מי שבונה בית יודע שיש לפעמים בעלי מקצוע שבכלל לא יודעים איך נראית חשבונית.

אופיר סופר: זה בא לידי ביטוי בנהיגה, וזה בהחלט מתקשר לתשתיות בכבישים.

אופיר סופר: אני יכול לומר שהתאמנתי בחדר כושר במקום מסוים, והאווירה שיש בחדר כושר זה אווירה של סרטים שמייצרת אנרגיה שמייצרת אלימות.

אופיר סופר: ואני חושב שיש לנו מטרה לנתק את אותו חשמל.

אופיר סופר: אני אומר לנתק את אותו חשמל, כי גם החשמל שמדבר עליו עכשיו חבר הכנסת ווליד טאהא באנרגיות שזה מדובר זו אווירה מחשמלת שיוצרת את האווירה שאנחנו לא צריכים.

אופיר סופר: אנחנו צריכים לנתק את החשמל הזה.

אופיר סופר: החשמל הזה לפעמים גם כן יוצא ממסדרונות הכנסת – לא לפעמים, אני אומר את זה בצורה עדינה – הוא יוצא לא אחת ממסדרונות הכנסת.

אופיר סופר: לגופו של עניין.

אופיר סופר: אני ראיתי את ההרכב המאוד-מרשים הזה.

אופיר סופר: היה חסר לי, אולי פספסתי – הסוגיה של ההסברה והרתימה.

אופיר סופר: אני חושב שמדובר פה על מאבק אזרחי.

אופיר סופר: אני בכלל חושב שזה תחום שאנחנו צריכים להשתפר בו במאבק בקורונה, בדברים אחרים.

אופיר סופר: סוגיית ההסברה כאן היא קריטית.

אופיר סופר: דבר נוסף, הדברים צריכים לקרות מחר בבוקר.

אופיר סופר: ויש את ההבנה שהם צריכים לקרות מחר בבוקר, אבל הם צריכים לקרות מחר בבוקר בעוצמות המחייבות.

אופיר סופר: אני לא בטוח ששמעתי טוב, אבל נדמה לי ששמעתי שמדברים על שתי פלוגות מג"ב או משהו בסגנון הזה.

אופיר סופר: אני מרקע שונה משלך, אני מגיע עם רקע צבאי.

אופיר סופר: ואני זוכר את הפעילות טרום חומת מגן ואת הפעילות לאחר חומת מגן.

אופיר סופר: אני חושב שגם אם ההשוואה שאני עושה היא – אבל אלה החיים.

אופיר סופר: בשכם לאחר חומת מגן החזיקו מפח"ט משימתי במשך שנתיים – פעם חטיבת הצנחנים, פעם חטיבת הנח"ל, פעם חטיבת גולני, יחד עם כוחות, והיו שם מבצעים יום-יומיים.

אופיר סופר: אני חושב שהדבר הקריטי היום זה נוכחות משטרתית ואיסוף.

אופיר סופר: אבל לא רק נוכחות, אלא החשיבה צריכה להיות חשיבה טיפה אחרת מהחשיבה המשטרתית הקלאסית.

אופיר סופר: לצורך העניין הייתי מקים חטיבה אורגנית משטרתית, שעובדת כחטיבת חי"ר לכל דבר מבחינת חמ"ל שליטה.

אופיר סופר: זה משהו שאפשר לנהל עליו שיח יותר פנימי אחר כך, איך מתנהל חמ"ל שליטה צבאי לעומת חמ"ל שליטה משטרתי.

סמי אבו שחאדה: אולי אחת מהבעיות שלנו זה אנשים שבאים מהצבא - - -

מירב בן ארי: סליחה, לא להפריע.

מירב בן ארי: חבר הכנסת אופיר, בבקשה תתכנס לסיום.

מירב בן ארי: מאוד מאוד חשוב לי - - -

סמי אבו שחאדה: לא, כי אנחנו פשוט רואים - - -

סמי אבו שחאדה: חושבים שהם מבינים בכול - - -

מירב בן ארי: אדוני, אתה לא מפריע לחברי הכנסת.

מירב בן ארי: אתה לא מפריע.

מירב בן ארי: בבקשה להתכנס לסיום, זה שלוש דקות לכל חבר כנסת, אתה כבר אחרי.

מירב בן ארי: מופיד עמד בזה יפה.

אופיר סופר: אז אני מסיים.

אופיר סופר: דיברתי על ניהול שליטה ועל המיומנות של הכוח, ואין ספק שחבר הכנסת כאן עזר לי מאוד להסביר למה אני מתכוון "מדיניות מוצהרת – מדיניות בפועל".

אופיר סופר: חברי כנסת ערביים – לא כולם, אני לא מדבר על השר עיסאווי פריג' – אלופים בלשדר מסר כפול.

אופיר סופר: הגיע הזמן לדבר בשפה אחת ברורה – אני אמרתי את זה, לא ידעתי שאתה נכנס.

אופיר סופר: הגיע הזמן לדבר בשפה אחת ברורה.

אופיר סופר: יש פה מאמץ לאומי קריטי שחייבים לנצח ולהכריע אותו.

אופיר סופר: אני רוצה לאחל לך בהצלחה - - - שהממשלה הזאת תמשיך שנתיים.

מירב בן ארי: תהיה אופטימי.

מירב בן ארי: אנחנו בונים על ארבע.

מירב בן ארי: בבקשה, חבר הכנסת עמיחי שקלי.

עמיחי שיקלי: בוקר טוב, תודה על הדיון החשוב הזה.

עמיחי שיקלי: הדברים שהוצגו גם נראים באמת מרשימים, אם אכן ייושמו.

עמיחי שיקלי: מה שאותי מטריד זה הדבר הבא: למדנו הרבה בבית הספר על החשיבות של דוגמה אישית.

עמיחי שיקלי: אני חושב שחברי הכנסת הערבים בשבועות האחרונים לא תורמים לנושא של הדוגמה האישית.

עמיחי שיקלי: ראינו אתמול תקיפה אלימה של חבר הכנסת איימן עודה חבר כנסת אחר.

עמיחי שיקלי: ראינו חברת כנסת אחרת שיורקת במסדרונות הכנסת על משלחת מבחריין.

עמיחי שיקלי: ואני חושב שאנחנו צריכים להתייחס קצת יותר ברצינות לסעיף 35, שבעצם מונע מאנשים שתומכים בטרור ולא מכירים בזכות קיומה של המדינה כיהודית ודמוקרטית מלכהן כאן, כי זה מפריע במאבק בפשיעה בחברה הערבית, שבתוכה - - -

סמי אבו שחאדה: אני חושב שצריך להוסיף עוד סעיף לתקנון.

עמיחי שיקלי: אתה לא אמור להיות בכנסת.

סמי אבו שחאדה: כדי שיהיה איזשהו - - -

מירב בן ארי: חבר הכנסת אבו שחאדה, תפסיק להפריע.

מירב בן ארי: ואני לא שמתי לב, אבל אני מברכת את השר עיסאווי פריג' שהצטרף.

סמי אבו שחאדה: - - -

מירב בן ארי: אתה לא מפריע לי לדבר.

סמי אבו שחאדה: אי-אפשר להמשיך להתייחס - - -

מירב בן ארי: אתה לא מפריע.

מירב בן ארי: אדוני, אני קוראת לך לסדר פעם ראשונה.

מירב בן ארי: אתה לא תפריע לי לדבר.

מירב בן ארי: זה לא יקרה פה.

מירב בן ארי: אני מתנצלת, תסתכל עליי, אני פה.

מירב בן ארי: מה, זה קשה לך?

סמי אבו שחאדה: גברתי, אני לא יכול להבין למה להאשים אותנו בתמיכה בטרור זה לא קו אדום בכנסת.

מירב בן ארי: לא, לא, לא, אתה לא תפריע לחבר הכנסת שיקלי לדבר.

סמי אבו שחאדה: אני לא יכול להבין את זה.

מירב בן ארי: אדוני, אני קוראת לך לסדר פעם שנייה.

סמי אבו שחאדה: אני פשוט לא יכול להבין את זה.

מירב בן ארי: אז אתה מוזמן לעזוב את האולם.

אחמד טיבי: היושבת-ראש, כאשר מאשימים חבר כנסת בטרור את צריכה לגונן עליו.

מירב בן ארי: לא, לא, אבל הינה אני אומרת - - -

אחמד טיבי: את לא אמורה להוציא אותו, כי הוא ח"כ ערבי.

מירב בן ארי: אדוני, אדוני, קודם כול - - -

אחמד טיבי: - - -

מירב בן ארי: חבר הכנסת טיבי, אתה לא תהרוס את הדיון.

איתמר בן גביר: תפסיק לשחק אותה.

איתמר בן גביר: איפה אתם?

איתמר בן גביר: למה לא הגעתם לתחילת הדיון בכלל, לא אתה ולא הוא?

איתמר בן גביר: מתעסקים בפשיעה בחברה הערבית - - -

אחמד טיבי: - - -

מירב בן ארי: חבר הכנסת בן גביר, אני קוראת לך לסדר פעם ראשונה.

אחמד טיבי: יש חבר כנסת אחד שהורשע בטרור - - -

אופיר סופר: אתה מתכחש שביקרת את המחבל - - -

אחמד טיבי: הוא לא מחבל.

מירב בן ארי: לא, אני מתנצלת.

מירב בן ארי: חבר הכנסת בן גביר - - -

איתמר בן גביר: מה זה?

אחמד טיבי: יש תקנון.

מירב בן ארי: חבר הכנסת אחמד טיבי, אני קוראת אותך לסדר פעם ראשונה.

אחמד טיבי: אבל את עוברת על התקנון.

מירב בן ארי: לא, אני אחליט.

אחמד טיבי: יש הוראות של ועדת האתיקה.

אחמד טיבי: זה עבירה על החוק.

איתמר בן גביר: - - -

מירב בן ארי: חבר הכנסת בן גביר - - -

אחמד טיבי: אתה היחידי שהורשעת.

אחמד טיבי: אתה הורשעת בתמיכה בטרור.

איתמר בן גביר: אתה גם רוצה להרביץ לי?

אחמד טיבי: אתה לא ראוי.

מירב בן ארי: חבר הכנסת טיבי, חבר הכנסת בן גביר, אתם לא תהרסו את הדיון הזה בגלל הוויכוחים ביניכם.

מירב בן ארי: מספיק.

אחמד טיבי: אני פונה אלייך, תגני על חברי הכנסת.

מירב בן ארי: לא, אני קוראת אותך לסדר פעם שנייה.

אחמד טיבי: זה לא הסגנון.

מירב בן ארי: תשמע ותקשיב לי טוב: אתם לא תהרסו לי את הדיון החשוב הזה בגלל - - -

אחמד טיבי: טיבי חבר כנסת ערבי – מותר הכול?

מירב בן ארי: אני קוראת אותך לסדר פעם שלישית.

מירב בן ארי: תצא מהאולם.

מירב בן ארי: נגמר הסיפור הזה.

אחמד טיבי: די כבר עם הסגנון שלך.

מירב בן ארי: פעם שלישית – תצא מהאולם.

אחמד טיבי: את לא יכולה לנהוג כך בחברי כנסת ערבים.

איתמר בן גביר: תפסיק להיות בריון.

מירב בן ארי: בן גביר, אני קוראת אותך לסדר פעם שנייה.

מירב בן ארי: תצא מהאולם.

מירב בן ארי: נמאס לי מזה.

אחמד טיבי: נמאס מההתנהגות שלכם - - - בוז לך.

מירב בן ארי: נמאס מההתנהגות הזאת, שמבזה את חברי הכנסת, בדיוק כמו שהיה אתמול בבית חולים.

מירב בן ארי: די עם זה, אנחנו רוצים לעבוד פה.

מירב בן ארי: מי שבא לריב, שיריב בחוץ.

אחמד טיבי: אני מצפצף על היושבת-ראש.

מירב בן ארי: חבר הכנסת אחמד טיבי, תצא מהאולם.

קריאה: - - -

מירב בן ארי: לא, רגע, אתה גם תעצור.

מירב בן ארי: עד שלא יהיה פה שקט.

מירב בן ארי: מספיק.

אחמד טיבי: יש תקנון ואת עוברת עליו.

מירב בן ארי: אין בעיה.

איתמר בן גביר: שלא ירביץ לסדרנים.

מירב בן ארי: בן גביר, מספיק.

מירב בן ארי: אתה כבר בקריאה שנייה.

קריאה: ממש מסכן.

קריאה: (חבר הכנסת אחמד טיבי יוצא מאולם הוועדה.

קריאה: )

מירב בן ארי: הינה, אני אומרת לכם: לא יקרה בוועדה הזאת.

מירב בן ארי: יהיה כאן דיון רציני כמו שהיה עד עכשיו.

מירב בן ארי: אם סיימת עם הניתוח לעניין חברי הכנסת, אני אשמח שתתקדם בדקה האחרונה שנותרה לך.

עמיחי שיקלי: דיברתי רק דקה אחת.

מירב בן ארי: אז קדימה.

עמיחי שיקלי: אז הנושא של הדוגמה האישית – אני חושב שהוא חשוב והוא לוקה בחסר.

עמיחי שיקלי: אני חושב שיש חברי כנסת אחרים שידעו, גם מקרב המגזר הערבי, לגנות אלימות.

עמיחי שיקלי: הוא יושב פה מולי, עיסאווי פריג', ידע לגנות את זה.

עמיחי שיקלי: ועכשיו אני עובר לנושא הבא שמטריד אותי, וזה הנושא של עבריינות ממוסדת בחסות השלטון.

עמיחי שיקלי: כשאנחנו רואים ששמונה מועמדים משירות המדינה לטיפול בתוכנית החומש במגזר הבדואי – אף אחד מהם לא התקבל, כיוון שככל הנראה יש וטו של סיעת רע"מ ורוצים למנות מקורב למנסור עבאס, אני חושש שהדבר הזה יוביל למצב שבחסות המדינה אנחנו נראה עבריינות ממוסדת.

עמיחי שיקלי: זאת אומרת, אנחנו יודעים מה קורה בנגב – אני רואה שאת מופתעת, אבל אנחנו רואים מה קורה בנגב, שאנשים מחברים בצורה פיראטית חשמל להתיישבויות, שגם הן נבנו שלא כחוק.

עמיחי שיקלי: והדבר הזה, אני חושב שצריך לשים אליו לב, שהמדינה בתוך המאבק בחברה הערבית לא תאפשר שבחסות מפלגות כאלה ואחרות, כספים שמיועדים להגיע למטרות טובות ולקידומה של החברה הערבית, בסופו של דבר יגיעו לידיים הלא נכונות, למשל למשמר האזרחי של כפר קאסם, שראינו איך הם מתנהגים כלפי שוטרי משטרת ישראל, וזה עניין רציני מאוד.

עמיחי שיקלי: וצריך לשים לב שכסף שנועד החברה הערבית לא יגיע לאנשים האלה.

עמיחי שיקלי: אני פונה אליך, סגלוביץ', אני חושב שהדבר הזה הוא חשוב וזה מסוכן, כי כשרע"מ מבקשת לשלוט בתקציבים, אנחנו יודעים שהמשמר האזרחי הזה, ווליד טאהא היה מעורב - - - הדבר הזה.

מירב בן ארי: תודה, חבר הכנסת שיקלי.

עמיחי שיקלי: צריך לשים לב.

עמיחי שיקלי: זה עניין רציני, זה לא צחוק.

מירב בן ארי: תודה.

מירב בן ארי: לא השתמשתי בפטיש עד היום, אין לי כוונה.

מירב בן ארי: חבר הכנסת ענבר בזק, בבקשה, גברתי.

עיסאווי פריג': כולם רשומים?

מירב בן ארי: כן, ברור.

מירב בן ארי: גם בירכתי אותך תוך כדי הצעקות.

מירב בן ארי: אז אני אתן לענבר ואחרי זה השר יתייחס.

ענבר בזק: אני אומרת שקיבלנו פה הדגמה חיה למה שקורה במדינה, שאנחנו עומדים על סיפה של חבית חומר נפץ שמאיימת כל רגע להתפרץ.

ענבר בזק: האמוציות פה משני הצדדים הן רק ביטוי של הרגשות המאוד-קשות שנמצאות בשני הצדדים.

ענבר בזק: אני מאוד מברכת על הדיון הזה, גם את היושבת-ראש מירב בן ארי, וכמובן את סגן השר יואב סגלוביץ'.

ענבר בזק: דיון חשוב, דיון נחוץ.

ענבר בזק: אני מתרשמת שמדובר בתוכנית מאוד מקצועית ומקיפה.

ענבר בזק: אני אישית מרגישה תקווה הגדולה.

ענבר בזק: אני רוצה לציין ממש בקצרה שלושה נושאים משלימים ולשאול שתי שאלות.

ענבר בזק: הנושאים המשלימים לא אמורים להיות תחת המשרד לביטחון הפנים, אני רק רוצה לציין שחלק מההצלחה של המהלך של המשרד לביטחון הפנים זה השקעה, כמו שגם אמר חבר הכנסת מרעי, השקעה בחינוך וחינוך בלתי פורמלי.

ענבר בזק: אחת התופעות שאנחנו יודעים שהן מאוד נפוצות בחברה הערבית זה נשירה של צעירים ממערכת החינוך, זה הרבה מאוד שעות פנאי שהם נמצאים ברחובות.

ענבר בזק: וכל הנושא של חינוך פורמלי ובלתי פורמלי יעזרו לנו גם בצעדים של למנוע את הכניסה של צעירים לאותם ארגוני פשע.

ענבר בזק: הנושא של פיתוח כלכלי ביישובים הערביים – שוב, זה לא במשרד שלך, אבל זה פעולות משלימות.

ענבר בזק: כולנו יודעים שלפשע יש קשר ישיר לעוני, וככל שאנחנו נחזק את התעסוקה ונחזק את היכולות הכלכליות של התושבים האזרחים בחברה הערבית, אנחנו גם נצמצם את הרצון שלהם.

ענבר בזק: כמו שאמרו פה, מי שחולם שיהיה לו מרצדס, והוא יידע שהוא יכול לקבל מרצדס בזה שהוא ילך להייטק או ילך ללמוד רפואה, אז הוא יראה אופק במקומות אחרים שהם לא פשיעה.

ענבר בזק: ומאוד מאוד חשוב הנושא של פיתוח מנהיגות מקומית.

ענבר בזק: אנחנו חייבים את שיתוף הפעולה, את המנהיגות המקומית ביישובים ערביים, שזה יבוא מהם.

ענבר בזק: כשזה יבוא רק מהצד של השלטון ושל המשרד לביטחון הפנים אנחנו ניכשל.

ענבר בזק: זה חייב לבוא מלמטה, זה חייב לצמוח מהמקום של המנהיגות המקומית.

ענבר בזק: אני יודעת שהמשרד לשוויון חברתי עם השרה מירב כהן עובדים על הנושא הזה, ואני רוצה לברך.

ענבר בזק: ויש לי שתי שאלות, דברים שהעלית בתוכנית ולא היו לי מספיק ברורים.

ענבר בזק: אתה דיברת על הנושא של הפיקוח בכל הנושא של שוק אפור ובנקאות, הפיקוח ההדוק יותר על הגופים שהיום נותנים כסף לאזרחים הערבים.

ענבר בזק: אנחנו יודעים שיש היום קושי אמיתי לאזרחים הערבים לקבל כסף מהגופים הפיננסיים, מהבנקים, ולכן צמח שם השוק האפור.

ענבר בזק: האם יש איזשהם מהלכים מול הבנקים או איזשהם מנגנונים של המדינה לתת את המשכנתאות האלה בצורה חוקית, כדי למנוע מהם ללכת לשוק האפור?

ענבר בזק: ואני אשמח לקבל נתונים שקשורים להגדלת נוכחות משטרתית ביישובים.

ענבר בזק: האם יש איזושהי תוכנית לפתוח עוד תחנות משטרה ביישובים הערביים?

ענבר בזק: האם יש היקף מוגדר לכמה שוטרים, כמה כוחות, יצטרפו?

ענבר בזק: זהו.

ענבר בזק: ושוב, תודה על תוכנית מצוינת.

מירב בן ארי: תודה רבה.

מירב בן ארי: השר עיסאווי פריג', השר לשיתוף פעולה אזורי, בבקשה.

מירב בן ארי: ותודה שהצטרפת לדיון שלנו.

עיסאווי פריג': תודה לך, מירב, ואני מברך אותך על קיום הדיון הזה.

עיסאווי פריג': ואני מאוד מקווה שזה יהיה דיון כחלק מסדרת דיונים.

מירב בן ארי: כן, היה לנו.

מירב בן ארי: וגם אני אציין, בהתייחסות לחברת הכנסת בזק, שביום ראשון מציגים משרדי הממשלה גם את שאר התוכניות, וזה גם יהיה כאן בוועדה.

עיסאווי פריג': אני החלטתי לבוא לדיון, אף אחד לא הזמין אותי.

עיסאווי פריג': ואני לא מתייחס לזה כדיון של חברי קואליציה או חברי אופוזיציה.

עיסאווי פריג': חברים, הדיון של הפשיעה בחברה הערבית והדברים שאנחנו רואים הוא לא דיון של ימין ושמאל, הוא לא דיון של ערבים ויהודים.

עיסאווי פריג': אנחנו מדברים על דיון ש-20% מאזרחי המדינה איבדו את הביטחון האישי שלהם.

עיסאווי פריג': לשם כך אני באתי לדיון.

עיסאווי פריג': אני חושב שזה דיון מהותי, חשוב.

עיסאווי פריג': אני פונה לכל הצדדים כאן, ימין כשמאל: בואו נתעלה על עצמנו לרגע.

עיסאווי פריג': היום זה בטייבה, בכפר קאסם, ביפו, בנצרת, מחר זה בתל אביב ויפו, בחיפה, וזה הגיע לכל מקום.

עיסאווי פריג': עלו המון המון המון שאלות בשבועות האחרונים לגבי התוכנית והחקיקה שהועלתה לגבי התוכנית הזאת.

עיסאווי פריג': אני רוצה להתייחס, ברשותך, ממש בקצרה.

עיסאווי פריג': נתחיל מההתייחסות האחרונה לגבי תיקוני החקיקה.

עיסאווי פריג': אני בכנסת הזו כשמונה שנים.

עיסאווי פריג': לאורך שמונה השנים האלו דיברתי, נאמתי, העליתי לסדר-היום סוגיה, יחד עם החברים, במיוחד הח"כים הערבים, בסוגיית האלימות והפשיעה בחברה הערבית.

עיסאווי פריג': המשטרה ביקשה תקציב, אני זוכר את זה טוב מאוד, בזמנו של השר גלעד ארדן – קיבלה; ביקשה להקים תחנות משטרה בחברה הערבית – קיבלה במסגרת 922; ביקשה תוספת שלטון – קיבלה יותר מ-3,000 ומעבר למה שרצתה; ביקשה תקציב למצלמות ברחוב הערבי – קיבלה.

עיסאווי פריג': כל הכלים שהמשטרה לאורך כל השנים קיבלה, והתוצאה לא הייתה מעודדת.

עיסאווי פריג': אני חושב שהכלים שנמצאים אצל המשטרה יספיקו לה בכדי להתמודד.

עיסאווי פריג': אבל את יודעת מה?

עיסאווי פריג': זכות החיים עולה על כל דבר אחר.

עיסאווי פריג': יש אצלנו פתגם בערבית שאומר: כל מה שהם ירצו, בתפיסה שלי – תיקחו.

עיסאווי פריג': אני רוצה את מבחן התוצאה.

עיסאווי פריג': אני מבין את כל אלו שקמו וביקרו את החוק האחרון לגבי הפגיעה בזכויות הפרט ובזכויות האישיות.

עיסאווי פריג': אני מבין.

עיסאווי פריג': אבל, חברים, יש זכויות אדם.

עיסאווי פריג': זכויות אדם עבור האזרח הערבי הפכו להיות פריבילגיה.

עיסאווי פריג': הזכויות מותנות והאדם בסכנה.

עיסאווי פריג': ברגע שמדברים איתי על זכויות אדם, אני רוצה את הזכות לחיים.

עיסאווי פריג': אני רוצה את הזכות לחיים.

עיסאווי פריג': החברה הערבית חיה במצב חוסר ביטחון אישי בכל מקום ומקום.

עיסאווי פריג': אז אני – וחבריי יבינו את זה – ואני מבין את כל הביקורת לגבי החקיקה.

עיסאווי פריג': היא מוצדקת.

עיסאווי פריג': אבל החיים הרבה יותר חזקים מכל דבר אחר.

עיסאווי פריג': אצלי הבית בוער.

עיסאווי פריג': אני לא יכול לחשוב על הלוקסוס של זכויות אדם.

עיסאווי פריג': הוא לוקסוס עבורי.

עיסאווי פריג': למרות שהוא זכות אלמנטרית, אבל הפך להיות לוקסוס.

עיסאווי פריג': זה אחד.

עיסאווי פריג': שתיים, אני מאוד מצטער, אנחנו חייבים לשמש דוגמה.

עיסאווי פריג': דוגמה לכל החברה בכל מה שקשור לכך.

עיסאווי פריג': לשם כך מי שמחפש את האלימות, מי שמחפש פרובוקציה לאלימות רק מוסיף שמן למדורה.

עיסאווי פריג': אני מבקש: בואו נתאחד.

עיסאווי פריג': בואו נתאחד.

עיסאווי פריג': עכשיו אני אגיד לרוב היהודי במדינה שני דברים, שתבינו אותם.

עיסאווי פריג': שני דברים.

עיסאווי פריג': הרי הרוב היהודי והרעיון הציוני לשמר רוב יהודי נצחי נמצא בסכנה.

עיסאווי פריג': אני אומר לכם את זה הכי דוגרי.

עיסאווי פריג': יש מגמה של יותר ילודה אצלנו.

עיסאווי פריג': אנחנו רוצים עוד בנים זכרים, כי בן ראשון או שני בסכנת מוות.

עיסאווי פריג': אנחנו רוצים שלישי בכדי להבטיח המשך קיום.

עיסאווי פריג': אז הרוב בסכנה.

סמי אבו שחאדה: אדוני השר, א' עובדתית זה לא נכון.

עיסאווי פריג': בסדר.

עיסאווי פריג': עובדתית נכון לעכשיו – אבל מה לעשות - - -

סמי אבו שחאדה: דבר שני, הקו המחשבתי מזעזע, אדוני.

סמי אבו שחאדה: דווקא דמוגרפית בעשור האחרון הם מביאים הרבה יותר ילדים, כך שאין להם בעיה לגבי הרוב.

סמי אבו שחאדה: דבר שני, הקו המנחה את המחשבה הוא מאוד מסוכן, אבל תגיד מה שאתה רוצה.

עיסאווי פריג': בדיוק, כי אני חושב אחרת ממך, אז קח את זה בחשבון.

קריאה: גם זה בסדר.

עיסאווי פריג': קח את זה בחשבון.

סמי אבו שחאדה: גם העובדות חשובות.

עיסאווי פריג': תן לי להיות ענייני, לא באתי להשתתף בהצגות.

עיסאווי פריג': תן לי להגיד מה שאני חושב ותגיד מה שאתה חושב.

עיסאווי פריג': תן לי, אני חושב אחרת ממך.

עיסאווי פריג': אני מבקש ממך.

עיסאווי פריג': זה הכול.

עיסאווי פריג': הדבר השני, שתיקחו בחשבון, חברים: יש תנועה.

עיסאווי פריג': חוסר הביטחון האישי שקיים בחברה הערבית מביא לתנועת הגירה לערים היהודיות.

עיסאווי פריג': ואז אתם צריכים בתי ספר של ערבים שם, בנוף הגליל, בכרמיאל, בחיפה, בעכו, בכל מקום.

עיסאווי פריג': עשרות צעירים קנו בתים.

עיסאווי פריג': תסתכלו על זה מהמבט המחשבתי שלכם.

איימן עודה: וזה איום?

עיסאווי פריג': (אומר דברים בשפה הערבית).

מירב בן ארי: עיסאווי, יש לי כאן הרבה חברי כנסת שמחכים לדבר, אז בבקשה בואו נתכנס לסיום.

עיסאווי פריג': אז, חברים, שני הטיעונים שהעליתי כאן, שחבריי כועסים שאני מעלה שזה איום.

עיסאווי פריג': אני מנסה להיכנס לראש שלכם ולהגיד לכם: ביטחון אישי ופיתוח היישוב הערבי הוא אינטרס יהודי לפני שהוא אינטרס ערבי.

איימן עודה: עיסאווי, אתה אומר להם, בשביל לשמר את הגזענות שלהם.

מירב בן ארי: תודה.

מירב בן ארי: לא, לא.

עמיחי שיקלי: אתה אדם אלים.

מירב בן ארי: חבר הכנסת איימן עודה וחבר הכנסת שיקלי.

איימן עודה: לא, מירב, אני לא מפריע לו.

מירב בן ארי: לא.

מירב בן ארי: אתה יודע מה?

מירב בן ארי: זה אפילו לא הוגן.

מירב בן ארי: יש כאן חברי כנסת שמחכים כאן

מירב בן ארי: מ-09:00 בבוקר לדבר.

מירב בן ארי: אתה הגעת לפני שתי דקות, אתה לא מתפרץ.

מירב בן ארי: השר פריג', תסכם.

עיסאווי פריג': אני מסיים.

איימן עודה: מירב, אני שואל אותו בשביל שהוא יענה.

מירב בן ארי: לא, זה אפילו לא הוגן ברמה האישית.

מירב בן ארי: לא, אז תשאל אותו בסוף.

מירב בן ארי: בזכות דיבור שלך תשאל אותו.

איימן עודה: עיסאווי, מה זאת אומרת ראש יהודי?

איימן עודה: יש לך ראש יהודי אחר.

מירב בן ארי: לא, זה לא יקרה.

איימן עודה: מה זה ראש יהודי?

איימן עודה: מה זה ראש ערבי?

מירב בן ארי: השר עיסאווי פריג', אתה לא מתייחס.

מירב בן ארי: שישאל בזמן שלו.

איימן עודה: למה?

איימן עודה: הוא לא מתנגד.

מירב בן ארי: אבל תשאל בזמן שלך.

מירב בן ארי: אבל אי-אפשר לנהל - - -

אורית סטרוק: אולי אתה רוצה להרביץ למירב גם?

מירב בן ארי: אל תפריעי, אני מסתדרת.

מירב בן ארי: אני מבקשת לסכם ולעבור לחברי הכנסת שמחכים פה כבר שעתיים.

מירב בן ארי: זה פשוט לא הוגן.

עיסאווי פריג': אני מסיים, בכדי לתת לאחרים, אני רוצה גם לשמוע.

מירב בן ארי: תודה.

עיסאווי פריג': קו המחשבה שלי הוא שונה ממך, איימן, מה לעשות.

עיסאווי פריג': אני חושב שהאנרכיה שנוצרה ברחוב הערבי בעשרות השנים, והאנרכיה היא רוחבית, היא הסיבה לכל מה שאנחנו רואים.

מירב בן ארי: תודה.

עיסאווי פריג': אני מאוד מקווה שהתוכנית, ואני מתכוון לתת יד בכל כוחי, יואב, שזה יצליח, כי אני רוצה זכות חיים לפני כל זכות אחרת.

מירב בן ארי: אנחנו בטוחים בזה.

מירב בן ארי: תודה רבה על המילים הברורות האלה, השר עיסאווי פריג'.

מירב בן ארי: מאוד חשוב גם שהגעת.

מירב בן ארי: חברת הכנסת רות וסרמן לנדה, בבקשה, גברתי.

רות וסרמן לנדה: שלום לכולם.

רות וסרמן לנדה: מי שמכיר אותי וגם כנראה מי שלא יודע שנושא אלימות ופשיעה בחברה הערבית זה נושא שהוא בנפשי.

רות וסרמן לנדה: אני עוסקת בו הרבה שנים, וביתר שאת מאז שאני בכנסת.

רות וסרמן לנדה: אני גם יושבת-ראש השדולה למיגור הפשיעה והאלימות בחברה הערבית.

רות וסרמן לנדה: בכנסת הקמתי עוד שדולה שעוסקת בערים מעורבות, שכמובן הקשר של זה גם לפשיעה ואלימות ברור לחלוטין.

רות וסרמן לנדה: אני רוצה להתחיל בלברך אותך, גברתי יושבת-ראש הוועדה, לא פעם ראשונה, גם על הדיונים באופן שוטף שאת עושה בעניין הזה, ובאופן אגב לא מתפשר ומעמיק ולא בשביל כותרות.

רות וסרמן לנדה: אני לא נתקלתי בהמון אנשים שיורדים לרמה הזאת, ואני רוצה לברך אותך, זה חשוב מאוד.

רות וסרמן לנדה: ואני גם רוצה לברך את סגן השר על הפעילות האינטנסיבית החשובה.

רות וסרמן לנדה: אני כל כך גאה להיות חלק מממשלה, שלא רק שמה בראש סדר העדיפות שלה נושא שהוא בוער, והוא בוער לא מהיום ולא בחודשים האחרונים, אלא מינתה אדם כמוך עם ניסיון לטפל אופרטיבית במשך כמה חודשים קרובים, ומה שנקרא להפשיל שרוולים ולעשות את הדברים הלא קלים של הטיפול בפשיעה באלימות, ולא רק בדיבורים, ואני מכל לבי מברכת את פועלך.

רות וסרמן לנדה: אני יודעת שיש את הפעילות שלך בהקשר של הפשע הלא-רך, בוא נגיד את זה בעדינות – משפחות הפשע.

רות וסרמן לנדה: יש את המתווה, את טיוטת החלטת הממשלה 923, המשך ל-922, שתתחיל מינואר שנה הבאה, שמטפלת בשורה מאוד ארוכה ומעמיקה של נושאים, שמובלת על ידי השרה מירב כהן במשרד לשוויון חברתי.

רות וסרמן לנדה: וגם יש דוח מנכ"לים שאושר על ידי כל מנכ"לי משרדי הממשלה בממשלה הקודמת.

רות וסרמן לנדה: הדוח הזה הונח על שולחנו של ראש הממשלה לפני שנה, לא טופל ולא הופעל ולא יושם, ואף זכה לתמיכה של ראשי רשויות בחברה הערבית.

רות וסרמן לנדה: מעבר לזה, אני הגשתי גם אליך, סגן השר, וגם לראש הממשלה מתווה של עשר נקודות.

רות וסרמן לנדה: חלק מהדברים נשמעים אולי בנאליים, אבל כל נקודה שם מתמצתת בתוכה עשרות, אם לא מאות, שעות של עבודה, יחד עם דוקטור מיכאל מילשטיין.

רות וסרמן לנדה: שנינו דוברים את השפה ושנינו מתעמקים בנושא הזה, מתוך אכפתיות וציונות מאוד גדולה.

רות וסרמן לנדה: ופה אני מתייחסת למה שהשר פריג' אמר.

רות וסרמן לנדה: זה חד משמעית ללא עוררין אינטרס של מדינת ישראל ושל כולנו.

רות וסרמן לנדה: ובמתווה הזה אני מתייחסת גם למה שחבר הכנסת אופיר אמר: בין היתר עניין של הסברה.

רות וסרמן לנדה: נשמע נורא בנאלי, לדבר אל האוכלוסייה ועם האוכלוסייה – ראש הממשלה, שרים בכירים – להסביר מה נעשה, כי האמון לא קיים; להסביר מה סגן השר יואב סגלוביץ' עושה, מה המשרד לשוויון חברתי עושה, מה בעצם הממשלה הזאת, שמשקיעה אין-ספור שעות, אנרגיה, חשיבה, דיונים, שלא נדבר על תקציב שאין לו תקדים בסוגיה הזאת.

רות וסרמן לנדה: סוגיה שזכתה לתשומת לב שמעולם לא הייתה פה לנושא הזה.

רות וסרמן לנדה: ואני רוצה להגיד את הדבר הבא.

רות וסרמן לנדה: ולכל מי שאני פוגעת בציפור נפשו אני מתנצלת מראש, אבל אני אומרת את זה מתוך מקום של אהבה ומתוך מקום של כבוד.

רות וסרמן לנדה: אתה אמרת, חבר הכנסת איימן עודה, "אתה אומר להם" – אמרת את זה לשר פריג'.

רות וסרמן לנדה: אין להם, אין אנחנו ואתם.

רות וסרמן לנדה: אנחנו בקלחת הזאת ביחד.

רות וסרמן לנדה: זה שאתה מייצר פה "אנחנו ואתם"

איימן עודה: לא, הוא דיבר פה על ערבים ויהודים.

רות וסרמן לנדה: אני מבינה את הערבית.

רות וסרמן לנדה: אני מבינה מה הוא ענה, ואני מכבדת את התשובה.

רות וסרמן לנדה: הדם שלי, והוא בדרך כלל מאוד רגוע, פשוט עלה, כי אין אנחנו ואתם.

רות וסרמן לנדה: יש כולנו.

רות וסרמן לנדה: אנשים מתים, המשילות נפגעת.

רות וסרמן לנדה: חברים, באמת, אנחנו כולנו ממפלגות אחרות, אבל אמר השר, במקרה הזה אין, אין קואליציה ואין אופוזיציה.

רות וסרמן לנדה: בואו נתעלה, נצא מהעור של עצמנו, כולנו, ופשוט נעשה את מה שצריך.

רות וסרמן לנדה: ובפעם הראשונה הממשלה הזאת משקיעה הון, אנרגיה, תקציבים, חשיבה אין-ספור שעות, ואפשר לבדוק את זה בקלות, בטיפול ישים אמיתי ונקודתי בסוגיה הזאת.

רות וסרמן לנדה: בואו נתכנס לתת - - -

איימן עודה: בצל הממשלה הזו מספר ההרוגים הכי גדול אי פעם.

איימן עודה: אי פעם.

מירב בן ארי: תודה רבה, חברת הכנסת רות וסרמן.

מירב בן ארי: תודה רבה.

מירב בן ארי: תמיד מדברת לעניין ומדויק.

מירב בן ארי: תודה רבה.

מירב בן ארי: חברת הכנסת יסמין סאקס פרידמן, בבקשה.

יסמין פרידמן: קודם כול אני מצטרפת כמובן לברכות של כולם.

יסמין פרידמן: אני אעשה את זה קצר כדי לא לגזול זמן.

יסמין פרידמן: בתור תושבת באר שבע ותושבת הנגב, אני רוצה להגיד תודה גדולה, כי עשר שנים אנחנו מחכים לתוכנית כזאת.

יסמין פרידמן: עשר שנים שאנחנו מתחננים שמישהו יתעורר בממשלה.

יסמין פרידמן: אז תודה רבה שאכפת לממשלה הזאת, שמינו אותך.

יסמין פרידמן: אני סומכת עליך, אני יודעת שדברים ישתנו.

יסמין פרידמן: ובאותה הזדמנות, אני רוצה לנצל את ההזדמנות ולומר לכל חברי הכנסת, שחלקם גם יושבים פה: אתם מגיעים לדרום, אתם מגיעים לבאר שבע, לשפוך שמן, להרעיל, להתסיס, נשארים שעה-שעתיים וחוזרים, ואנחנו אלה שצריכים להישאר ולחיות שם.

יסמין פרידמן: אנחנו לא הולכים לשום מקום והם לא הולכים לשום מקום.

יסמין פרידמן: אז קחו את האכפתיות המזויפת שלכם, שאתם מנסים לעשות סיבוב פוליטי על הגב של תושבי הנגב והעיר שלי, ותניחו לנו.

יסמין פרידמן: תודה.

מירב בן ארי: תודה רבה, חברת הכנסת יסמין.

מירב בן ארי: חבר הכנסת איתמר בן גביר, בבקשה.

מירב בן ארי: אני מברכת את השר לביטחון הפנים לשעבר, חבר הכנסת אוחנה, שהצטרף.

איתמר בן גביר: תודה רבה, גברתי היושבת-ראש, תודה רבה לסגן השר, ותודה רבה גם לשר, שמכבד אותנו כאן בנוכחות שלו.

איתמר בן גביר: ועדיין אני לא רוצה לקלקל כאן את החגיגה ואת הסיפורים מהקואליציה לקואליציה – איזה יופי וחיכינו לתוכנית.

איתמר בן גביר: הלוואי.

איתמר בן גביר: הלוואי.

איתמר בן גביר: באמת בנושא הזה אין קואליציה, אין אופוזיציה, וכולנו באותו נושא.

איתמר בן גביר: ואלימות שמתחילה במגזר הערבי, גולשת למגזר היהודי.

איתמר בן גביר: אבל אני ראיתי את התוכנית.

איתמר בן גביר: אני חייב לומר, יפה מאוד שמתעסקים ברווחה, ויפה מאוד שהמשרד לביטחון הפנים רוצה להתעסק בניטור סכסוכים, אולי גם לחינוך – הכול חשוב.

איתמר בן גביר: אבל השאלה המרכזית כאן היא מה התפקיד של המשטרה כמשטרה, ומה עושה משטרה כמשטרה, ואיך התוכנית הזאת מוסיפה יותר ביטחון ברחוב ויותר הרתעה?

יסמין פרידמן: אם היית מגיע בזמן היית רואה.

איתמר בן גביר: גברת מאכילת חתולים, תתני לי לדבר.

מירב בן ארי: לא, לא, לא.

איתמר בן גביר: אני לא הפרעתי לה.

יסמין פרידמן: אתה באמת חושב שאתה מעליב אותי בזה?

יסמין פרידמן: אתה באמת חושב שאתה מעליב אותי?

איתמר בן גביר: - - - לא מעליב אותך, אבל איך אמר לי מישהו בבאר שבע כשביקרתי אותו?

איתמר בן גביר: - - - היא לא מדברת על בני אדם.

מירב בן ארי: חבר הכנסת בן גביר, חבר הכנסת בן גביר.

יסמין פרידמן: אם היית מכיר אותי היית יודע מי אני.

מירב בן ארי: חבר הכנסת בן גביר, זו הערה לא במקום.

מירב בן ארי: לא במקום.

מירב בן ארי: אתה יודע שאני מכבדת אותך כשאתה מגיע לפה.

מירב בן ארי: תכבד את חברי הכנסת, ובטח את יסמין, ובטח על זה שהיא עושה דבר נאצל, וזה לא לעניין.

איתמר בן גביר: מירב, אני חוזר בי, אבל אני רוצה להגיד דבר אחד, שיהיה ברור.

מירב בן ארי: תודה, ולא להפריע לו.

עיסאווי פריג': קיבלת כותרת.

איתמר בן גביר: אני רוצה שיהיה ברור: לדאוג לחיות זה חשוב, ולדאוג לתחומים אחרים, מה שסגן השר דיבר, גם זה חשוב.

איתמר בן גביר: אנחנו מתעסקים בחיים של אנשים, בחיים של בני אדם.

איתמר בן גביר: אני אמרתי לך, מירב, לא פעם ולא פעמיים, כשהיו אירועים של תג מחיר ביהודה ושומרון, המשטרה ידעה לטפל בזה אחרת.

איתמר בן גביר: וחסר לי, אני לא שומע.

איתמר בן גביר: אני לא שומע על אותו צוות מיוחד שיקים מחלקה לפשיעה לאומנית, אני לא שומע על הוספת פרקליטים, אני לא שומע על הוספת סמכויות לשוטרים.

איתמר בן גביר: אגב, לא רק אני, סמי אבו שחאדה אמר את זה – מוסיפים שיטור עירוני, שיטור עירוני, ואני לא מזלזל בשיטור עירוני, אבל צריך שוטרים עם סמכויות לכל דבר ועניין.

איתמר בן גביר: וצריך להתחיל לפעול ולהפעיל.

איתמר בן גביר: שהמשרד לביטחון הפנים לא יתעסק כל הזמן בנושאי רווחה.

איתמר בן גביר: זה סופר חשוב, שלא תבינו לא נכון.

יואב סגלוביץ': רק שאני אבין, מכל מה שאמרתי, הבנת עיסוק ברווחה?

יסמין פרידמן: כי הוא לא בא בזמן.

איתמר בן גביר: אני הגעתי לפנייך.

איתמר בן גביר: ואגב, עוד דבר, שכשמדברים על אלימות במגזר הערבי, אני הייתי בהלם, איך אני נכנס לכאן, ישב אופיר סופר, ישבה לנדה, וכל הח"כים של רע"מ ושל המשותפת לא ראינו אותם כאן.

איתמר בן גביר: יודעים לצעוק פלסטין, פלסטין, אבל כשיש דיון על הפשיעה במגזר הערבי הם לא היו כאן.

מירב בן ארי: תסכם.

איתמר בן גביר: אני מסכם.

איתמר בן גביר: אני אומר את הדבר הזה בצורה הכי פשוטה: משטרה צריכה להיות משטרה, ולחזור לעצמה להיות משטרה.

איתמר בן גביר: ואני לא רק מסכם אלא גם שואל: האם בתוכנית הזאת יש תקנים להוספת פרקליטים, להוספת חוקרים?

איתמר בן גביר: אתה יכול ללמד את כולנו מה החשיבות של אגף חקירות במשטרה.

איתמר בן גביר: האם יש את הדברים האלה, או שהמשטרה מתכוונת בתוכנית הזאת רק להתעסק ביישוב סכסוכים וסולחות?

ענבר בזק: מסכנים השוטרים שצריכים לכבות אש שאנשים כמו איתמר בן גביר מדליקים.

מירב בן ארי: לא, ענבר, זה מפריע לי.

מירב בן ארי: תודה.

מירב בן ארי: חבר הכנסת עלי סלאלחה.

מירב בן ארי: אני יודעת שאתה רוצה להתייחס, ואני יודעת שזה בנפשך, ואתה תתייחס לכול.

יואב סגלוביץ': לא בנפשי, סתם לתת כמה תשובות.

מירב בן ארי: אתה תיתן תשובות לכול.

מירב בן ארי: אנחנו ביקשנו במיוחד הארכה של עשר דקות, כדי שסגן השר יוכל להתייחס.

מירב בן ארי: אבל אני חייבת להגיע לשם, אז בבקשה.

עלי סלאלחה: קודם כול אני מברך על מה שאתם עושים, ואני מקווה שאנחנו כן נצליח למגר תופעה שהיא לא רק תופעה בחברה הערבית, היא גם תופעה כלל עולמית, שקיימת בכל החברות, בגלל סיבות ולא באה מחלל ריק.

עלי סלאלחה: ולכן החברה הערבית היא חברה טובה, היא חברה מצוינת, היא חברה חפצת חיים.

עלי סלאלחה: יש סיבות שהביאו למצב הזה – עוני, מחסור בפעילות אחרי הצוהריים לתלמידים.

עלי סלאלחה: אני הייתי מנהל בית ספר, אני מכיר את התופעה.

עלי סלאלחה: אין מספיק תקציבים, אין סדר, אין כלום כמעט בחברה הערבית.

עלי סלאלחה: ולכן להכניס משטרה ולעשות סדר זה לא יצליח.

עלי סלאלחה: מה שכן יצליח – צריכים הכלה, צריכים אהבה, צריכים דיבור.

עלי סלאלחה: צריכים להיכנס בנועם, צריכים לדבר עם האנשים הטובים, לחזק את הטובים, להחליש את קומץ האנשים.

עלי סלאלחה: ואני אומר לכם, אם אנחנו נבדוק כמה רעים בחברה הערבית – אולי חצי אחוז, אולי פחות מזה.

עלי סלאלחה: ולכן, חברים, אנחנו צריכים לטפל בסיבות, בסימפטום, ולא בתופעה כתופעה, ובזה שעשה את ההרג וכל הדברים האלה.

אמיר אוחנה: רק אהבה תנצח.

עלי סלאלחה: ולכן, חברים, תוכנית בתוך בתי הספר על הכלה, על שיתוף פעולה, על חיים משותפים, שלא יהיה ניכור בין יהודים לערבים זהו דבר מצוין.

מירב בן ארי: תודה.

עלי סלאלחה: ולכן אני רוצה לסיים, מה שהיה פה הוא דוגמה לא טובה לתלמידים של מדינת ישראל, שאנחנו רבים פה, מדברים לא יפה פה.

עלי סלאלחה: אנחנו צריכים להיות הדוגמה.

עלי סלאלחה: ואנחנו משודרים, וכולם רואים.

מירב בן ארי: תודה, תודה, אנחנו חייבים להתקדם.

עלי סלאלחה: בבית הספר שלי אני עשיתי - - - להכלה ובצורה יפה.

מירב בן ארי: תודה רבה, חבר הכנסת עלי סלאלחה.

מירב בן ארי: חבר הכנסת מאיר יצחק הלוי, בבקשה, אדוני.

מאיר יצחק הלוי: גברתי היושבת-ראש, קודם כול שאפו גדול על ההובלה שלך את הוועדה, בזמן הקצר אנחנו מרגישים מאוד טוב.

מאיר יצחק הלוי: אדוני סגן השר, אני רוצה להביא בדברים שלי קצת מהניסיון שלי כראש רשות, שהוביל את תוכנית "עיר ללא אלימות" במדינת ישראל, שהפכה תוכנית לאומית.

מאיר יצחק הלוי: יואב מכיר את התוכנית היטב, וגם כמה מראשי הרשויות הערביות.

מאיר יצחק הלוי: אני אומר ראשית לכול שהאלימות זו פגיעה קשה באיכות החיים של תושב באשר הוא, ערבי כיהודי, ולא משנה.

מאיר יצחק הלוי: במקום שיש אלימות אין איכות חיים.

מאיר יצחק הלוי: אני מניח שאת זה כולנו לגמרי מסכימים.

מאיר יצחק הלוי: דבר שני, אין פתרון אחת לטיפול באלימות.

מאיר יצחק הלוי: צריך פה מערכת הוליסטית רחבה, שמטפלת בעניין.

מאיר יצחק הלוי: ואני חושב שהתוכנית, ואני מכיר את התוכנית, שהציג פה יואב היא תוכנית נכונה, משום שהיא תוקפת בכל החזיתות.

מאיר יצחק הלוי: אני אגיד משפט נוסף: כראש עיר שנזרק עליו רימון רסס לתוך הבית, חזיזים, תרנגולות שחוטות, נרות נשמה.

מאיר יצחק הלוי: שש שנים או חמש שנים הייתי מאוים, אני יודע מה המשמעות של הדוגמה האישית בתוך הטיפול באלימות.

מאיר יצחק הלוי: ואני מתחבר לחלוטין, גם שמעתי את ההערה של השר לשעבר על יש בנו אהבה והיא תנצח.

מאיר יצחק הלוי: בסוף בסוף כל הקהילה צריכה להיות מגויסת לטובת מיגור האלימות.

מאיר יצחק הלוי: זה לא נכון להסתכל רק על המשטרה.

מאיר יצחק הלוי: צריך לראות את מערכות החינוך, צריך לראות מערכות הרווחה, צריך לראות את מערכות הקהילה, צריך כמובן את גורמי האכיפה בכוח מסיבי על העניין, כדי להגיע למצב – וכבר אמרה את זה מישהי גדולה – שכל הקהילה מתגייסת למיגור התופעה.

מאיר יצחק הלוי: אין דרך אחרת, אני לא מאמין בזה.

מאיר יצחק הלוי: אני מסכים לחלוטין שצריך להקצות משאבים שהם משאבים מיוחדים.

מאיר יצחק הלוי: אני מסכים לגמרי שצריכה להיות כאן עבודת מטה שהיא עבודת מטה מאוד מאוד אינטנסיבית, אבל שוב, כל חלקי הקהילה חייבים להיות.

מאיר יצחק הלוי: אני יכול לדבר על התוכנית שאני לפחות הובלתי – עיר מרמת מאוימות מאוד מאוד גבוהה, לעיר שהיא אחת הבטוחות במדינת ישראל, כתוצאה מזה לא רק - - - המשטרה אלא שכל הקהילה - - -

מירב בן ארי: תודה.

מאיר יצחק הלוי: משפט אחרון.

מאיר יצחק הלוי: איתמר, אני מדבר אליך.

מאיר יצחק הלוי: אני מבקש בכל לשון של בקשה, תפסיקו עם השיח הבין-אישי הזה.

מאיר יצחק הלוי: זה לא הגיוני.

מאיר יצחק הלוי: אי-אפשר לקרוא לחברה "מאכילת חתולים".

מאיר יצחק הלוי: זה המסר הכי גרוע - - -

איתמר בן גביר: כנראה לא שמעת מה היא רמזה עליי מקודם.

מאיר יצחק הלוי: יש גבול לאיזה רמות אנחנו יכולים לרדת.

מאיר יצחק הלוי: זה בלתי נסבל.

איתמר בן גביר: אני רוצה להגיד משהו, מאיר.

מאיר יצחק הלוי: תפסיקו עם הדבר הזה.

מירב בן ארי: תודה רבה.

מירב בן ארי: לא, לא, לא.

מירב בן ארי: חבר הכנסת אבו שחאדה, בבקשה, אדוני.

סמי אבו שחאדה: גברתי היושבת-ראש, אני קודם כול מסביר לגבי ההסתכלות, זה פשוט בעיית העיניים שלי.

סמי אבו שחאדה: יש לי בעיית עיניים.

סמי אבו שחאדה: זה לא משהו אישי.

מירב בן ארי: אוקיי.

מירב בן ארי: אז אני מתנצלת.

סמי אבו שחאדה: פשוט יש לי תעודת עיוור.

מירב בן ארי: הכול בסדר.

מירב בן ארי: לא ידעתי.

סמי אבו שחאדה: כדי שלא יהיו אי הבנות בינינו.

מירב בן ארי: הבנו אחד את השנייה.

סמי אבו שחאדה: עכשיו, לגבי הדיון עצמו, אני חושב שדיון כל כך חשוב, אי-אפשר לנהל אותו בצורה אלימה, כך שהצעקות של השר הן חלק מהאלימות, והדרך שבה הוצא חבר הכנסת טיבי בגלל שהוא מוחה על הסתה זו גם אלימות, כי הסתה היא אלימות.

סמי אבו שחאדה: ואי-אפשר להמשיך לחיות עם העובדה הזאת, שמדברים על חברי הכנסת הערבים כתומכי טרור, כדבר שהוא במסגרת - - -

עמיחי שיקלי: תגיד עכשיו שאתה מתנגד לחמאס וחיזבאללה ולא נקרא לך תומך טרור.

מירב בן ארי: לא.

עמיחי שיקלי: לא נקרא לך תומך טרור.

עמיחי שיקלי: תגיד שאתה מתנגד.

מירב בן ארי: חבר הכנסת שיקלי, אני קוראת לך לסדר פעם ראשונה.

עמיחי שיקלי: שיגיד שהוא מתנגד.

אוסאמה סעדי: - - -

מירב בן ארי: לא, מעכשיו מי שמדבר, בזמן הפציעות שנותר לדיון, הוא פשוט יצא החוצה.

מירב בן ארי: מספיק עם זה.

מירב בן ארי: יש לכם עניינים, תפתרו את זה אחרי זה.

סמי אבו שחאדה: תודה.

סמי אבו שחאדה: אני חושב שהסתה היא חלק מהאלימות, וההסתה הזאת צריכה להיפסק באיזשהו שלב.

סמי אבו שחאדה: לגבי המשטרה – אני חושב שאחת הבעיות שלנו, אנחנו שומעים על המון תוכניות כל הזמן, אבל שאלה אחת מרכזית צריכה להישאל.

סמי אבו שחאדה: ברגע שאתה הולך לרופא, דבר ראשון מאבחנים, איך הגענו למצב הכול-כך קשה הזה, ומי בצמרת המשטרה שילם בתפקידו על הדבר הזה.

סמי אבו שחאדה: אני אף פעם לא שמעתי איזושהי ביקורת על איפה הייתה המשטרה במשך שני עשורים, שבהם כל חברי הכנסת הערבים, דרך אגב, דיברו כל הזמן נגד האלימות ונגד הפשיעה ונגד ארגוני הפשיעה, וחלקנו היינו גם מאוימים מהארגונים האלה והתלוננו.

סמי אבו שחאדה: אז כדי להתקדם, כדי להאמין שהגוף הזה כן יכול איכשהו, מישהו צריך להגיד לנו שנעשה חשבון נפש, למדו מהטעויות, כדי לא לשים את אותם בני אדם לעשות את אותו דבר ולצפות לתוצאה שונה.

סמי אבו שחאדה: כדי שאנחנו נאמין בתוכנית אנחנו צריכים לראות שמישהו עשה בדק בית, מי שעשה טעות שילם בתפקידו, לא נמצא יותר במערכת הזאת כדי להמשיך לעשות את אותה טעות, כדי להאמין שאנחנו הולכים לכיוון אחר.

מירב בן ארי: תודה.

סמי אבו שחאדה: דבר אחרון, גברתי.

מירב בן ארי: אחרון.

סמי אבו שחאדה: ממש, משפט אחרון.

סמי אבו שחאדה: אחת הבעיות שלנו היא חוסר היכולת שלנו לעקוב בצורה מקצועית אחרי עבודת המשטרה בגלל חוסר השקיפות של המשטרה והגיבוי הגדול שהיא מקבלת מהמשרד לביטחון הפנים בחוסר השקיפות.

סמי אבו שחאדה: יעזור לנו מאוד שהמשטרה תפרסם, כפי שהייתה החלטה במדינה, שהמשטרה צריכה לפרסם את המספרים לגבי פשיעה ולגבי העבודה שלה וההישגים שלה.

מירב בן ארי: הוועדה תעקוב אחרי זה.

סמי אבו שחאדה: זה אמור להיות פשוט שקוף לכולם, כדי - - -

מירב בן ארי: תודה.

מירב בן ארי: אני כבר אומרת לחברי הכנסת שהצטרפו עכשיו, שאני לא אוכל לתת להם לדבר, אני מתנצלת, כי יש לי כאן חברי כנסת שמחכים.

מירב בן ארי: אורית סטרוק, בבקשה, גברתי.

אורית סטרוק: תודה רבה.

אורית סטרוק: אני אעשה את זה קצר, אני מבינה את קוצר הזמן.

מירב בן ארי: תודה.

אורית סטרוק: לא ראיתי את ההצגה של סגן השר, ואני מצטערת על זה, אני בטוחה שיש לו תוכנית טובה.

אורית סטרוק: אני רוצה להגיד שני דברים, אחד לסגן השר עיסאווי פריג'.

מירב בן ארי: השר עיסאווי פריג' או סגן השר סגלוביץ'.

אורית סטרוק: סליחה, השר עיסאווי פריג'.

עיסאווי פריג': אני מוכן לוותר על התואר, בתנאי שנמגר את האלימות הזו.

עיסאווי פריג': אני לא רוצה להיות שר, תבטיחי לי ביטחון אישי.

אורית סטרוק: אל תוותר על התואר - - -

מירב בן ארי: עיסאווי, אחרי זה זמן לדבר.

מירב בן ארי: כן.

אורית סטרוק: אני רוצה להגיד לשר עיסאווי פריג': את הפשיעה במגזר הערבי צריכים למגר בשביל שהערבים יחיו כמו בני אדם.

אורית סטרוק: לא קשור איך זה ישליך על היהודים או איך זה לא ישליך על היהודים.

אורית סטרוק: הערבים הם בני אדם.

אורית סטרוק: מגיע להם לחיות כמו לכולם.

איימן עודה: מסכים איתך.

אורית סטרוק: מגיעה להם איכות חיים כמו לכולם.

אורית סטרוק: לא צריך להסביר לנו, היהודים, איך זה כן פוגע בנו או לא פוגע בנו, כדי שאנחנו נרצה שאתם תחיו כמו שמגיע לכם לחיות.

איימן עודה: גישה נכונה.

אורית סטרוק: זה דבר ראשון.

אורית סטרוק: אני רוצה לשים את זה על השולחן בצורה ברורה.

אורית סטרוק: לא צריך על זה שום נימוקים ושום תירוצים.

אורית סטרוק: בוודאי ובוודאי שמדינת ישראל כמדינת העם היהודי צריכה לדאוג שכל מי שחי בה יחיה כמו שצריך.

אורית סטרוק: זה דבר ראשון.

עיסאווי פריג': שמח לשמוע את זה.

עיסאווי פריג': זה בסדר.

אורית סטרוק: דבר שני, אני רוצה להגיד לך, מירב: טוב שאת מכנסת את הדיון הזה, אבל אני מבקשת שיהיה דיון ותהיה סדרת דיונים גם על פשיעה אחרת שמקורה במגזר הערבי.

אורית סטרוק: אני לא אומרת שכל הערבים שותפים בה, אבל היא לא מקבילה ואין הלימה בינה לבין הפשיעה שבה כעת אנחנו דנים, וזו הפשיעה הלאומנית כלפי יהודים.

אורית סטרוק: גם בערים המעורבות וגם באזורים כמו הנגב והגליל וגם בירושלים עיר הבירה שלנו יש פשיעה לאומנית קשה, פוגענית, אנטישמית.

אוסאמה סעדי: תפסיקו להסית.

אוסאמה סעדי: תפסיקו להסית.

אוסאמה סעדי: מאסנו בהסתה הזאת.

אוסאמה סעדי: די להסתה.

מירב בן ארי: אוסאמה, אני קוראת לך לסדר פעם ראשונה.

אורית סטרוק: אני מאוד מצרה על כך שממשלת ישראל לא שמה אותה בשום סדר עדיפות.

מירב בן ארי: הוא התייחס לזה, סגן השר.

אורית סטרוק: זה לא בהלימה, כי זה לא אותם גורמים, זה לא אותם אנשים.

מירב בן ארי: תודה.

אורית סטרוק: אנחנו מוצאים בפשיעה הלאומנית גם אנשים שהם לגמרי בסדר ברמה האזרחית.

מירב בן ארי: הנקודה ברורה, וביקשתי ממנו להתייחס לזה גם.

אורית סטרוק: וזה חייבים לטפל, ולטפל פה בוועדה בצורה מאוד רצינית, מירב.

מירב בן ארי: תודה רבה.

מירב בן ארי: חבר הכנסת איימן עודה, בבקשה.

איימן עודה: כבוד היושבת-ראש, כבוד סגן השר, שתי שאלות ועוד הערה.

איימן עודה: השאלה הראשונה לגבי הערים המעורבות, למשל חיפה לא נכללת.

איימן עודה: אני רוצה להגיד לך, כבוד השר, שדווקא בערים המעורבות, בגלל הפער הכלכלי בתוך האוכלוסייה, מי שמזין את האלימות והפשיעה – לא העוני לבדו, לא העושר לבדו, אלא הפערים הכלכליים.

איימן עודה: בגלל שבערים מעורבות יש מסעדות - - -

שמחה רוטמן: - - -

מירב בן ארי: שמחה, אני קוראת לך לסדר פעם ראשונה.

מירב בן ארי: לא יקרה.

איימן עודה: יש מסעדות, יש בתי קפה, יש מאיפה לגבות פרוטקשן.

איימן עודה: בחיפה נהרגו שני צעירים בחודש האחרון.

איימן עודה: לכן אני פונה אליך, לכלול את הערים יחד עם היישובים הערבים, וגם את העיר חיפה, שבינתיים לא נכללת.

איימן עודה: הדבר השני, אני ראיתי את הכסף שמושקע בתוכנית.

איימן עודה: הוצאתי את הכוח-אדם והוצאתי בניית בניינים של המשטרה, ומצאתי שנשאר רק 432 מיליון שקלים.

איימן עודה: האם ההערה שלי נכונה?

איימן עודה: אני חושש שהמשטרה, כמו כל מוסד בעולם, מנצלת משבר בשביל לחזק את עצמה, את המנגנון של המשטרה – עוד אנשים, עוד תחנות, עוד כסף.

מירב בן ארי: תודה.

מירב בן ארי: הערת שתי הערות, הוא יענה.

איימן עודה: לא, אמרתי שני דברים וגם הערה.

איימן עודה: הערה לשר עיסאווי פריג': לא ממקום גזעני אלא ממקום דמוקרטי מגיע לאזרחים הערבים.

איימן עודה: אני גם פונה אליך שלא תדבר בשם כל היהודים.

איימן עודה: אני חושב שהיהודים במרצ חושבים אחרת מיהודים בימין הקיצוני, להבדיל ממני, כמו שראית את ההערה המבישה של השר הורוביץ אתמול בטלוויזיה.

איימן עודה: ומצער אותי שגם אתה השתתפת בהערה הזו נגדי.

איימן עודה: תודה.

מירב בן ארי: תודה רבה.

מירב בן ארי: חבר הכנסת אוסאמה סעדי, בבקשה.

מירב בן ארי: אני אומרת שאחרי אוסאמה – חבר הכנסת אוחנה, וסיימנו.

מירב בן ארי: ואז אנחנו עוברים להערות של סגן השר.

מירב בן ארי: אני מצטערת, ג'ידא ושמחה, הצטרפתם בעשר דקות האחרונות.

מירב בן ארי: אני מתנצלת, אני מבטיחה לכם שיהיו עוד הרבה דיונים.

מירב בן ארי: בבקשה, אוסאמה.

ג'ידא רינאוי-זועבי: הכול בסדר.

אוסאמה סעדי: גברתי, באולם הזה, אדוני סגן השר, בשנת 2012 ראש הממשלה נתניהו הבטיח לסיה

אוסאמה סעדי: אם אגברייה, האלמנה שאיבדה אל בעלה ושני ילדיה, שהוא והמשטרה יתפסו את הרוצחים.

אוסאמה סעדי: מאז ועד היום – היום עוד קורבן באום אל-פחם, אתמול עוד קורבן.

אוסאמה סעדי: אנחנו כבר סופרים מעל 106, 107 נרצחים.

אוסאמה סעדי: ועכשיו שר המשפטים בוועדת חוקה למטה אמר:

אוסאמה סעדי: הבעיה היא שפחות מ-20% מתיקי הרצח מפוענחים.

אוסאמה סעדי: זו הבעיה.

אוסאמה סעדי: יש מלל, יש תוכניות יפות על הכתב.

אוסאמה סעדי: אנחנו כל שני וחמישי שומעים על עוד תוכנית ועוד תוכנית.

אוסאמה סעדי: מרוב עצים לא רואים את היער כבר.

אוסאמה סעדי: אנחנו לא רוצים מלל ולא רוצים תוכניות יפות.

אוסאמה סעדי: אנחנו רוצים מאבק חריף נגד הפושעים האלה.

אוסאמה סעדי: אנחנו כאופוזיציה תמכנו ותומכים בצעדים שלכם.

אוסאמה סעדי: עד גבול מסוים.

אוסאמה סעדי: ברגע שאתם כבר מגזימים, כמו החוק הזה של המעצרים.

אוסאמה סעדי: אמרת שנדבר, תסביר, אז נסביר.

אוסאמה סעדי: עונשי מינימום – זרמנו.

אוסאמה סעדי: אבל מה שצריך, גברתי היושבת-ראש, כאשר יש הסתה כל היום, גם מהצד של הח"כים שאנחנו שומעים פה, ועל אובדן המשילות בנגב, אז מייד ראש הממשלה, אדוני השר פריג', והשר לביטחון הפנים, מעבירים שני גדודים של משמר הגבול לנגב.

אוסאמה סעדי: איפה הייתם כבר 20 שנה, שאיבדנו, החברה הערבית, 1,700 נרצחים?

אוסאמה סעדי: ואנחנו עשר שנים צועקים.

אוסאמה סעדי: ועיסאווי, כשהוא היה באופוזיציה, היינו צועקים כאן.

אוסאמה סעדי: אנחנו היינו צועקים, לא אמיר אוחנה ולא שיקלי.

מירב בן ארי: תודה.

אוסאמה סעדי: אנחנו, שמאבדים את האחים שלנו ומכתתים את רגלינו בין לוויה לבית ניחומים.

אוסאמה סעדי: מה אתם רוצים מאיתנו?

מירב בן ארי: תודה.

אוסאמה סעדי: שיתוף פעולה?

אוסאמה סעדי: איזה שיתוף פעולה?

אוסאמה סעדי: אבל אני רוצה לשאול את סגן השר.

מירב בן ארי: לא, זהו, אני מתנצלת, אני עוברת.

אוסאמה סעדי: שאלה קצרה.

אוסאמה סעדי: אמרת שהשב"כ לא יהיה שותף.

מירב בן ארי: לא, סליחה, חבר הכנסת אוסאמה.

אוסאמה סעדי: היום שמענו שיש חמ"ל של שב"כ, צבא ושל משטרה.

מירב בן ארי: אוסאמה, תודה רבה.

מירב בן ארי: לא, זה לא יעזור.

אוסאמה סעדי: האם השב"כ מעורב או לא מעורב?

מירב בן ארי: חבר הכנסת אמיר אוחנה, בבקשה, אדוני.

אמיר אוחנה: תודה.

אמיר אוחנה: קודם כול יש לי באמת הרבה מאוד מה להגיד, אבל יש לי רק שלוש דקות, נכון?

מירב בן ארי: אפילו שתי דקות.

מירב בן ארי: זה זמן הפציעות של 11:00.

אמיר אוחנה: אז אני לא אצליח להגיד את כל מה שאני רוצה להגיד.

אמיר אוחנה: אני רק חייב לפתוח באמירה שאני חושב שגם אמרתי בדיון הקודם, שהמילה הסתה, הסתה, הסתה, כמו זאב, זאב, זאב ולא בא זאב, נשחקת, ואני חושב שהיא כבר הפכה למגוחכת בהקשרים הללו.

אמיר אוחנה: הדיון הזה הוא דיון חסר.

אמיר אוחנה: לא חס וחלילה בגלל שגברתי לא טרחה ועמלה, ובאמת יש פה הרבה מאוד דברים חשובים – מכיוון שאנחנו בוועדת ביטחון הפנים, והמשטרה היא חוליה מרכזית בביטחון הפנים, אבל היא לא החוליה היחידה.

אמיר אוחנה: ויש גורם שאיכשהו תמיד מצליח לחמוק מהביקורת שהבית הזה צריך לבקר את כל רשויות המדינה – גם את הרשות השופטת.

אמיר אוחנה: וכאשר המשטרה עושה את עבודתה, וזה קורה, ומצליחה להביא ראיות, אני יכול להגיד לכם, דיברתי בדיון הקודם על מפקד מחוז דרום הנכנס, פרץ עמר, שממש איך שנכנס, "זכה", במירכאות, לצבר מאוד רציני של אירועים, החל המעשה הנפשע בילדה בת עשר, עבור דרך השוד של הרכב עם המצ'טה, שאחר כך השתמשו בו לשוד, הפריצה לבסיס נבטים, הפריצה לבסיס צאלים.

אמיר אוחנה: המשטרה השקיעה את כל המשאבים המודיעיניים, הטכנולוגיים, החקירתיים, והגיעה ב-100% מהמקרים לעבריינים.

אמיר אוחנה: בכל המקרים הללו שפירטתי.

אמיר אוחנה: אבל כידוע המשטרה מביאה את העבריינים למערכת המשפט, לפרקליטות, לבתי המשפט, ושם, ואני חוזר על זה שוב ושוב ושוב, אנחנו רואים ענישה מגוחכת.

אמיר אוחנה: אנחנו רואים שחרורים ממעצר למעצר בית בתראבין.

אמיר אוחנה: מישהו יגיד לי איפה אפשר לפקח על מעצר הבית הזה בתראבין?

אמיר אוחנה: אנחנו רואים עונשים של חודשי מאסר, איפה שצריך שנות מאסר רבות.

אמיר אוחנה: ואנחנו רואים הסדרי טיעון שהם עלבון למשכורת שמקבלים העובדים במערכת המשפט, בפרקליטות ובמקומות האלה.

אמיר אוחנה: אז גם בעולם שבו יש משטרה מושלמת – ואני לא אומר שאנחנו בעולם כזה, יש עוד לאן להתקדם, והתוכנית הזאת היא בוודאי התקדמות.

אמיר אוחנה: אני אגיד יותר מזה: לא צריך עוד 1,200 שוטרים, צריך עוד 5,000 שוטרים.

אמיר אוחנה: וגם זה לא מספיק, כי זו לא רק שאלה של כמות, זו שאלה של אופן ההפעלה והגיבוי שנותנים לאותם שוטרים כדי לעשות את עבודתם.

אמיר אוחנה: אבל גם זה לא יספיק.

אמיר אוחנה: אנחנו צריכים לרתום את כל המערכות.

אמיר אוחנה: ואני אומר כאן, גברתי, אם אנחנו רוצים לקיים דיון רציני, אנחנו חייבים להביא את מערכת המשפט לדיון הזה.

מירב בן ארי: תודה רבה, חבר הכנסת אוחנה.

מירב בן ארי: השר עיסאווי פריג', ביקשת להתייחס, בבקשה, ולאחר מכן סגלוביץ'.

עיסאווי פריג': חברים, אני מוותר על ההתייחסות, רק פונה אליכם אחד-אחד: הסוגיה הזו היא לא ימין ולא שמאל, לא קואליציה ולא אופוזיציה.

עיסאווי פריג': על הסיבות נוכל לדבר מכאן עד – אני מבקש, בואו נתאחד, האזרח הערבי נמצא בחוסר ביטחון אישי משפיל.

מירב בן ארי: תודה.

עיסאווי פריג': ואני מתכוון לקחת חלק בדיונים, כי הנושא הזה נמצא בסדר עדיפות ראשון.

מירב בן ארי: אנחנו נזמין אותך גם.

מירב בן ארי: תודה רבה.

מירב בן ארי: סגן השר סגלוביץ', בבקשה.

מירב בן ארי: יש לך ארבע דקות ולי דקה.

יואב סגלוביץ': אין בעיה.

יואב סגלוביץ': אני רק אגיד שהכנסת, כל פעם שאני נכנס פה ורואה את הסמל, המקום הזה הוא באמת מקום מרגש, מפעים, חשוב, מכובד ומטורלל.

יואב סגלוביץ': באתי לכאן, הצגתי מצגת, על מה אני הולך לעשות בחצי שנה הקרובה, ואף אחד לא התייחס.

יואב סגלוביץ': אולי משהו לא חכם, פספסת משהו.

יואב סגלוביץ': כל אחד הלך וסיפר את סיפור חייו, ללא כל קשר לאירוע.

יואב סגלוביץ': אבל אמרתי, מפעים, מרגש ומטורלל.

יואב סגלוביץ': ואחרי שאמרתי את זה, אני רוצה רגע להתייחס פנימה לחלק מהדברים.

יואב סגלוביץ': אני מתייחס אך ורק לדברים שהם קשורים לדברים שדיברתי עליהם.

איתמר בן גביר: זה לא נכון, סגן השר.

איתמר בן גביר: התייחסנו ושאלנו.

איתמר בן גביר: המפעים והמרגש לא?

אמיר אוחנה: רק שנבין את הפרשנות, אמרת לכולנו מטורללים עכשיו?

יואב סגלוביץ': חס וחלילה.

אמיר אוחנה: אז מה הפרשנות למה שאתה אומר?

יואב סגלוביץ': באוויר.

יואב סגלוביץ': אני רגיל למקומות שבהם אני נמצא, שמציגים משהו – א' מקשיבים, ב' מתייחסים, ג' מביעים דעה.

יואב סגלוביץ': פה רק מביעים דעה.

יואב סגלוביץ': אני רוצה להסביר בצורה הכי ברורה.

יואב סגלוביץ': אני הצגתי תוכנית שהיא איננה התוכנית של הממשלה לתוכנית החומש.

יואב סגלוביץ': אמרתי בצורה הכי ברורה: אני באתי עם תוכנית חירום לחצי שנה, והדגשתי מה קורה בחצי שנה.

יואב סגלוביץ': וכל מי שהיה מוטרד, כי דיברתי על זה בהתחלה, אבל כנראה לא הסברתי את עצמי טוב, כל מה שקשור לחינוך, לבריאות, לתרבות, לנוער, לנשירת נוער – כל זה נמצא בתוכניות הארוכות.

יואב סגלוביץ': אבל בגלל שאנחנו נמצאים בתוכנית חירום, בגלל שכן, כן, המדינה לא עשתה את מה שהיא צריכה לעסוק כבר כמה שנים, אז התוכנית חירום הזאת צריכה לתת איזשהו קטר לקראת התוכניות האחרות, אחרי שיעבור בנובמבר.

יואב סגלוביץ': והיא תוכנית מבצעית אגרסיבית אופרטיבית, ללא כל קשר לשוטרים, לפרקליטים שיגיעו, וכולם נמצאים בהחלטות ומתוקצבים.

יואב סגלוביץ': עוד דבר עלה פה, ולא נמצא במצגת, אבל חשוב לי להגיד אותו כאן: כן, מנסור עבאס הוא שותף קואליציוני שלי, וכן אני מתייעץ איתו.

יואב סגלוביץ': כן.

יואב סגלוביץ': והשר עיסאווי פריג' גם.

יואב סגלוביץ': ואתם יודעים מה?

יואב סגלוביץ': בתוכנית הזו זה לא קשור לפוליטיקה, כי אני מדבר גם עם איימן וגם עם טיבי וגם עם אוסאמה וגם עם ראשי רשויות.

יואב סגלוביץ': ואני לא שואל אותם מה דעתם, כי זה לא אירוע פוליטי.

יואב סגלוביץ': זה אירוע חברתי, שאני קיבלתי מנדט לשישה חודשים מצוות שרים לנסות ולעשות משהו, דרך אגב, שלא עשו אותו בעבר, לנסות ולהחזיק, ולייצר איזושהי רגיעה לפני כניסת שאר התוכניות.

יואב סגלוביץ': ולכן כל משרדי הממשלה מגויסים, ולכן מנכ"ל משרד האוצר מגויס.

יואב סגלוביץ': ומי ששאל את השאלה לגבי מה קורה עם משכנתאות – ולכן לוחות הזמנים הם לוחות זמנים של מבצע.

יואב סגלוביץ': המדינה נמצאת במבצע ממשלתי.

יואב סגלוביץ': אף ממשלה לא עשתה את זה בעבר.

יואב סגלוביץ': לא צריך ציוני כבוד על העניין הזה, זו חובתה של ממשלה.

יואב סגלוביץ': אז אחרי שאמרתי את הדבר הזה, אני חוזר להתחלה.

יואב סגלוביץ': צריכים את שיתוף הפעולה של הציבור.

יואב סגלוביץ': ונכון מי שאמר, שצריך פה גם הסברה.

יואב סגלוביץ': וצריך גם אתכם, חברי הכנסת, לא משנה באיזו מפלגה פוליטית אתם נמצאים.

יואב סגלוביץ': מדובר פה באזרחי מדינה, חובתנו כולם להתגייס.

יואב סגלוביץ': אני מדבר עם כולם.

יואב סגלוביץ': כל מי שגם ירצה לדעת יותר פרטים, יש לו השגות, יש עוד דברים – אני זמין, א' כי אני פה אתכם בכנסת, ב' כי אני זמין.

יואב סגלוביץ': והדבר השלישי, שאני רואה בזה חובה.

יואב סגלוביץ': גם ארגוני חברה אזרחית, מיוזמות אברהם וכל הארגונים כולם, כל מי שירצה לדעת יותר, אני צריך – לא אני אישית – המדינה צריכה, כי חייבים, אי-אפשר לעשות שום דבר בלי אמון.

יואב סגלוביץ': ברור לי שאנחנו מתחילים בנקודה נמוכה.

יואב סגלוביץ': ברור לי.

יואב סגלוביץ': אבל לספר מה היה כל הזמן, ולהגיד מה אי-אפשר ומה לא נעשה טוב – זו לא תוכנית עבודה.

יואב סגלוביץ': אני הצגתי לכם תוכנית עבודה, שאני מקווה גם שיהיו לה קבלות.

יואב סגלוביץ': תוכלו לדעת, זה בסך הכול לשישה חודשים, זה לא לעוד 20 שנה.

יואב סגלוביץ': אז תביאו אותי מתי שתביאו אותי, ואם יהיו שהם לא תקינים ולא אצליח, אני הראשון שיגיד: וואלה, לא הצלחתי.

יואב סגלוביץ': זה לא מחליף את התוכניות ארוכות הטווח – את החינוך, את הבריאות, את הרווחה, את התכנון והבנייה, את חיבורי החשמל.

יואב סגלוביץ': זה לא מחליף את זה.

יואב סגלוביץ': זו איזושהי תקופת ביניים.

יואב סגלוביץ': אמרתי, הגדרתי עוד פעם: אני מניע איזשהו קטר, להכניס את הכול לאיזשהם פסים יותר שפויים, מצד אחד, וכן לנסות לעצור את ההשתוללות.

יואב סגלוביץ': כן, יש השתוללות.

יואב סגלוביץ': וזה יהיה בכוח, וזה יהיה עם שינויי חקיקה, וזה יהיה עם הרבה מאוד משטרה, וזה יהיה עם הציבור, לא מעל ראשו של הציבור.

יואב סגלוביץ': ולכן אני צריך אתכם כמייצגי הציבור.

יואב סגלוביץ': את כולכם.

יואב סגלוביץ': את כולכם.

יואב סגלוביץ': וכמובן גם את מי שלא יושב פה.

יואב סגלוביץ': את כל הארגונים החברתיים באשר הם – ערבים, יהודים, אלימות במשפחה, אלימות כנגד נשים.

יואב סגלוביץ': זה גם בתוך האירוע הזה, וזה נמצא בתוכניות כולן, לא בתוכנית שאני עושה.

יואב סגלוביץ': מה שאני עושה עכשיו זה מניע קטר, מנסה להכניס זה למסילה ולעצור השתוללות.

יואב סגלוביץ': זאת התוכנית, ויש בה בעיקר בעיקר בעיקר רצון טוב, אנרגיות של כולנו.

יואב סגלוביץ': ואני צריך אתכם.

יואב סגלוביץ': צריך אתכם על הקטעים היפים שיש בכנסת – על המחויבות, על האכפתיות.

יואב סגלוביץ': לזה אני צריך אתכם, לא על הדברים האחרים ששמענו פה.

יואב סגלוביץ': ותודה רבה על הזמן.

מירב בן ארי: תודה רבה, סגן השר סגלוביץ'.

מירב בן ארי: אני אתייחס בסיכום לכמה נקודות שעלו פה.

מירב בן ארי: אחד, זה לא הדיון הראשון ולא האחרון, יהיו עוד דיונים.

מירב בן ארי: ביום ראשון מציגים מכל משרדי הממשלה את התוכניות שלהם, והם יהיו פה.

מירב בן ארי: הם יהיו פה עוד שבוע, עוד שבוע וחצי, יגיעו לכאן משרדי הממשלה ויציגו את כל התוכניות האחרות.

מירב בן ארי: אבל אמר לכם משהו סגלוביץ', והוא אמר לי גם באופן אישי, כאמרתי לו: רגע, מה עם עוד תוכניות?

מירב בן ארי: הוא אמר לי: מירב, קודם כול אנחנו במלחמה.

מירב בן ארי: אתה זוכר שבאתי אליך ואמרתי לך: מה עם זה?

מירב בן ארי: ואמרת לי: קודם כול יש לנו מלחמה אמיתית היום.

מירב בן ארי: עם כל הכבוד לאהבה וההכלה שהייתה פה, דבר ראשון צריך למגר את הפשע בתוך הערים, בתוך היישובים, בתוך הכפרים.

מירב בן ארי: ומי שלא היה בתחילת המצגת, שבא ראו את המעורבות של כולם – משטרה, בתי משפט, אוצר, רשות המיסים – לא מבין את התוכנית.

מירב בן ארי: כמובן התוכנית תהיה באתר של הוועדה, וכל מי שרוצה להתעמק יראה שם.

מירב בן ארי: אבל זה לא נגמר בזה.

מירב בן ארי: יהיו כאן דיוני המשך על כל דבר.

מירב בן ארי: וכל אירוע שבו, לצורך העניין, מתוך התוכנית הכלכלית יגרום לנזק או כל דבר יהיה כאן.

מירב בן ארי: זו בדיוק הסיבה שיש ועדה לביטחון פנים – לפקח על התוכנית.

מירב בן ארי: אבל בשיח אמיתי.

מירב בן ארי: לפני שסגלוביץ' ישב פה, כמה פעמים ישבנו, ראיתי את השקפים, הסתכלתי, שאלתי את השאלות.

מירב בן ארי: אני מזמינה אתכם גם לזה.

מירב בן ארי: אבל בלי קשר, גם אם לא תוכלו, הוועדה תמשיך לעקוב אחרי מה שקורה, לא רק במשרד לביטחון הפנים – סביב כל התוכנית ההוליסטית הזאת של הפשיעה בחברה הערבית.

מירב בן ארי: הכפפות של הממשלה הוסרו, ובצדק, כי במשך שנים הייתה התעלמות.

מירב בן ארי: ולכן באו עם תוכנית, שאני שמחה שהיא קצרת טווח, שהיא עם יעדים ברורים, ושהיא באה להילחם בפשיעה בחברה הערבית, שכולנו פה וכולכם דיברתם על זה.

מירב בן ארי: אני לא יכולה להמשיך, לצערי, את הסיכום שלי.

מירב בן ארי: אני רק אגיד לכם: אחד, שיהיה כאן דיון כמובן בקרוב של כל משרדי הממשלה; שתיים, שבכל מה שקשור להתנהלות פרקליטות ובתי המשפט, שזה כבר עלה, וגם אוחנה דיבר על זה, וגם שיקלי ועוד חברי כנסת אחרים, הוועדה הזאת תמשיך ללוות את זה, כדי באמת לתת כלים למשטרה, בעיקר כשהיא מבצעת מעצרים.

מירב בן ארי: וכמובן בכל הנושא שאתה מביא, הוועדה תמשיך ללוות אותך.

מירב בן ארי: זה בדיוק האירוע.

מירב בן ארי: אז ראית עכשיו שהיה חשוב לאנשים, גם אם לא דיברו ספציפית על המצגת, אבל בא כל אחד ואמר מדם ליבו את מה שהוא חושב, זה יהיה חלק מדיונים שנעשה כאן בוועדה.

מירב בן ארי: אני מודה לך שהגעת.

מירב בן ארי: אני מודה לשר עיסאווי פריג', שמעכשיו נשתף אותך בכל דיון של הוועדה, נזמין אותך לפה.

מירב בן ארי: אני מודה לחברי הכנסת.

מירב בן ארי: אני מתנצלת בפני משרדי הממשלה שלא הציגו.

מירב בן ארי: אתם תציגו או בשבוע הבא או מיד אחרי זה את התוכניות שלכם בפני הוועדה.

מירב בן ארי: תודה רבה.

מירב בן ארי: הישיבה נעולה.